ΠΟΛΙΤΙΚΑ ΣΧΟΛΙΑ: Εκλογές; Είναι σοβαρός;\nΑγαπητέ Γιώργο βρίσκω πολύ σημαντικά τα σχόλια των Κώστα Μ. και Ισαακ Ασίμωφ, που ταιριάζουν στην κατάσταση και στο σχόλιό σου που τον „στέλνει“. (jason)\nΔεν θα περάσει... 28/10/2010\nΚύριε Ισαάκ Ασίμωφ,το σχόλιό σας το βρήκα εξαιρετικό τόσο που δεν χρειάζεται να προσθέσω ούτε κόμμα... Ο κύριος Δαβαράκης όμως εξακολουθεί να παριστάνει τον καλοκάγαθο εραστή της ΕΠΙΛΟΓΗΣ απέναντι στον μοχθηρό, διαβολικό και υπέρμαχο του Κιμ Ιλ Σουνγκ, Γιωργάκη...Οταν όμως βάλει μπροστά την μπουλντόζα για να γκρεμίσει την ΕΡΤ όπως υποστήριζε σε προηγούμενο άρθρο του θα έπρεπε να γνωρίζει πως ετούτα τα αγόρια με τα ανοιχτά πουκάμισα και τις σφιγμένες γροθιές, πού νοιάζονται για τον απλό λαό, τον Ελληνα που αλυσοδέσανε με το μνημόνιο, που του κόβουν τις πλασματικές υπερωρίες, τα εκτός έδρας, τους διορισμούς των ανιψιών και καμμιάς πιτσιρίκας που τους έκατσε, θα βάλουν τα κορμιά τους ασπίδα για να μην περάσει... Και τον διαβεβεβαιώ πως δεν θα περάσει...\nΟταν γράφετε κύριε Δαβαράκη, μετά ξαναδιαβάζετε αυτά που γράψατε πριν τα αναρτήσετε, ή έτσι καθώς ρέει ο εμπνευσμένος λόγος σας τον αναρτάτε κιόλας; Είμαι ομολογουμένως πολύ ήρεμος άνθρωπος και δεν έπεσα ποτέ στην ανάγκη να πάρω χάπια, μα θα με αναγκάσετε! Εκτός εάν γράψατε το συγκεκριμένο άρθρο εν τρικυμία τω κρανίω ευρισκόμενος. Την έννοια της λέξης αυτονόητο την ξέρετε; Οταν το σύνολο των πολιτικών κομμάτων, προεξάρχοντος του ελάχιστα ευφυούς -ως φαίνεται- κ. Σαμαρά αλλά και οι προπορευόμενοι στις δημοσκοπήσεις υποψήφιοι περιφερειάρχες τύπου Δημαρά ( thanks God επί του παρόντος δεν μας προέκυψε ο έτερος των Καππαδοκων , ουφολόγος Χαρδαβέλλας) έχουν αναγάγει αυτές τις αυτοδιοικητικές εκλογές σε δημοψήφισμα υπέρ ή κατά του Μνημονίου, δεν είναι αυτονόητο ότι εάν ατυχήσουν στις εκλογές οι υποψήφιοι που υποστηρίζονται από το κόμμα που κυβερνά , ο πρωθυπουργός υποχρεούται να προκηρύξει εκλογές; Ποιος είναι λοιπόν ο εκβιάζων; Ο πρωθυπουργός ή ο Σαμαράς για να το εστιάσουμε στα δύο μεγάλα κόμματα; Και εν τέλει κύριε Δαβαράκη αφού δεν έχετε αποφοιτήσει από το Cambridge, αφού δεν έχετε ιδέα από πολιτική, αφού ...αφού..όλα αυτά που γράφετε με διάθεση αυτογνωσίας και αυτοκριτικής, γιατί δεν περιορίζεστε σε αυτά που ξέρετε;\nΥΓ Επειδή είστε και ποιητής και στιχουργός, παρακαλώ να μου εξηγήσετε τι σημαίνει η ακόλουθη φράση από το πρόγραμμα του μεγάλου φωτισμένου τιμονιέρη Γ. Δημαρά , λαμβάνοντας υπόψη ότι έχω ήδη ρωτήσει και τον άλλο ποιητή, τον κ. Δουατζή ο οποίος δεν μου απάντησε ακόμη...: "Επιστρέφουμε στους πολίτες μέρισμα από τον δημόσιο πλούτο και απεγκλωβίζουμε την κοινωνία από τους περιορισμούς του Μνημονίου”\n28/10/10, 5:47 μ.μ.


You are at:Home » Κοινωνία » Κύκλωμα εμπορίας Καλάσνικοφ πίσω από γεμάτο με όπλα φορτηγό στο Ρέθυμνο\nBy Βασίλης Φουρτούνης on 15 Σεπτεμβρίου, 2019 Κοινωνία\nΤο φορτηγό που εντοπίστηκε το Σάββατο, ανήκε σε κύκλωμα που εισήγαγε από την Αλβανία καλάσνικοφ και διακινούσε και εμπορεύονταν όπλα και πυρομαχικά. Η αστυνομία προχώρησε σε έξι συλλήψεις, ενώ βρήκε και κατάσχεσε όπλα και δεκάδες χιλιάδες φυσίγγια.\nΗ μεταφορά των όπλων γινόταν με φορτηγό που οδηγούσε ο 54χρονος που συνελήφθη, ενώ προπορευόταν όχημα που οδηγούσε ο 59χρονος. Ο τελευταίος, είτε παραλάμβανε τα όπλα και τα πυρομαχικά απευθείας από τους προμηθευτές στην Αλβανία, σε ασφαλή κρησφύγετα σε βοσκότοπους στην Ήπειρο που χρησιμοποιούσε ο 55χρονος που συνελήφθη, είτε σε άλλους χώρους στη δυτική Μακεδονία. Ανάλογα με την ποσότητα των όπλων, η μεταφορά γινόταν ή με όχημα που οδηγούσε ο 59χρονος ή με το φορτηγό του 54χρονου, αν ήταν μεγαλύτερο το φορτίο των καλάσνικοφ.\nΌπλα και στα σπίτια των μελών του κυκλώματος


Ποιο είναι το βακτήριο που έχει "χτυπήσει" τους παίκτες του Survivor; | bestofyou\nΤι είναι το ελικοβακτηρίδιο του πυλωρού που έχει "χτυπήσει" τους παίκτες του Survivor\nΕπίσης, η καλή φίλη της Ναυσικάς Παναγιωτακοπούλου, Μαρία Καλάβρια είχε μιλήσει για το πρόβλημα υγείας της πρώην παίκτριας του ριάλιτι επιβίωσης, που την ανάγκασε να αποχωρήσει, αναφέροντας τα εξής: «Έχει ένα θέμα με το έντερό της, για το οποίο ήταν πολύ δύσκολο, εκεί που βρισκόταν, να κάνει τις κατάλληλες εξετάσεις. Αυτό της το προκάλεσε η καρύδα που έτρωγε. Η καρύδα της «ξύπνησε» το πρόβλημα που είχε, έχει σπαστική κολίτιδα που είναι ό,τι χειρότερο. Της δημιουργήθηκε τεράστιο πρόβλημα και γι’ αυτό τον λόγο μπαινοέβγαινε στο νοσοκομείο. Είναι μία ειδική εξέταση που έκανε γι’ αυτό το πράγμα, που εκεί δε μπορούσα να την κάνουν».\nΚαι πρόσθεσε: «Νομίζω όμως ότι ο λόγος που έφυγε ήταν το πρόβλημα με το στομάχι της. Είχε πει ότι θα καθίσει όσο μπορεί περισσότερο. Εγώ να σου πω την αλήθεια, δεν πίστευα ότι θα καθίσει τόσο πολύ. Δεν μίλησα εγώ μαζί της. Μίλησε ο σύντροφός της, Κώστας Πηλαδάκης».\nΗ δημοσίευση κοινοποιήθηκε από το χρήστη Konstantinosemmanouil_Ofc (@konstantinosemmanouil_official)\nΔείτε επίσης: Κατερίνα Παπουτσάκη: Τι είναι η νόσος του Crohn από την οποία πάσχει και ταλαιπωρεί αρκετό κόσμο;\nΔεν προκαλούνται όλα τα έλκη του στομάχου από το Ελικοβακτηρίδιο. Μια κατηγορία παυσίπονων είναι τα μη στεροειδή αντιφλεγμονώδη φάρμακα, τα οποία λαμβάνουν πολλοί ασθενείς και τα οποία ευθύνονται για έλκη στο στομάχι. Σε περίπτωση που λαμβάνετε τέτοια φάρμακα και εμφανίσετε κάποιο από τα παραπάνω συμπτώματα, ενημερώστε τον γαστρεντερολόγο σας.Η διατροφή δεν επηρεάζει το Ελικοβακτηρίδιο, αλλά εάν έχετε συμπτώματα δυσπεψίας καλό είναι να αποφεύγετε το αλκοόλ και τα βαριά φαγητά (λιπαρά, καρυκεύματα, μπαχαρικά).\nΜάθετε ακόμη: Μωβ τσούχτρα: Πως θα καταπραϋνεις τον πόνο από το τσίμπημα και τι ΔΕΝ πρέπει να κάνεις\nΠΑΙΚΤΕΣ SURVIVOR ΜΙΚΡΟΒΙΟ\nΠΑΙΚΤΕΣ SURVIVOR ΠΡΟΒΛΗΜΑ ΥΓΕΙΑΣ\nΝΑΥΣΙΚΑ ΠΑΝΑΓΙΩΤΑΚΟΠΟΥΛΟΥ ΠΡΟΒΛΗΜΑ ΥΓΕΙΑΣ\nΚΩΝΣΤΑΝΤΙΝΟΣ ΕΜΜΑΝΟΥΗΛ ΠΡΟΒΛΗΜΑ ΥΓΕΙΑΣ


Ισραήλ: Εγκρίθηκε η οικοδόμηση 200 κατοικιών στην ανατολική Ιερουσαλήμ - Ειδήσεις - νέα - Το Βήμα Online\nΙσραήλ: Εγκρίθηκε η οικοδόμηση 200 κατοικιών στην ανατολική Ιερουσαλήμ\nΟι ισραηλινές Αρχές άναψαν «πράσινο φως» την Τετάρτη στην κατασκευή 200 νέων κατοικιών σε εβραϊκή συνοικία της ανατολικής Ιερουσαλήμ, μία απόφαση που αναμένεται να οξύνει το ήδη τεταμένο κλίμα στην περιοχή.\n12 Νοεμβρίου 2014, 18:44 Ενημερώθηκε: 12 Νοεμβρίου 2014, 18:44\nΗ Μπράσι Σπρούνγκ, εκπρόσωπος του Δήμου, είπε ότι δημοτικοί σύμβουλοι ενέκριναν την οικοδόμηση 200 σπιτιών στην συνοικία Ράματ.\nΠρόκειται για προκαταρκτικό στάδιο στο πρόγραμμα εποικισμού, γεγονός που σημαίνει ότι θα περάσουν αρκετά χρόνια μέχρι την κατασκευή των κατοικιών.\nΜιλώντας στο Γαλλικό Πρακτορείο Ειδήσεων ο Πέπε Αλαλό, δημοτικός σύμβουλος του αριστερού κόμματος Μερέτζ, προειδοποίησε για τον αντίκτυπο μιας τέτοιας απόφασης στο κλίμα έντασης που επικρατεί ήδη στην ανατολική Ιερουσαλήμ.\n«Είναι φοβερό μεσούσης μιας τόσο ευαίσθητης περιόδου» κατήγγειλε και ο Λιόρ Αμιχάι, στέλεχος της οργάνωσης Ειρήνη Τώρα, που τάσσεται κατά των ισραηλινών εποικισμών.\nΗ συνέχιση της εποικιστικής δραστηριότητας αποτελεί έναν από τους παράγοντες έντασης που επικρατεί το τελευταίο διάστημα στην ανατολική Ιερουσαλήμ.\nΟ ΟΗΕ, οι ΗΠΑ και η Ευρωπαϊκή Ένωση θεωρούν ότι η συνέχιση των εποικισμών συνιστά εμπόδιο στις προσπάθειες επίλυσης της ισραηλινοπαλαιστινιακής διένεξης.\nΗ ανακοίνωση του Ισραήλ ήρθε λίγο πριν την επίσκεψη του αμερικανού υπουργού Εξωτερικών, Τζον Κέρι, στην Ιορδανία.\nΟ Κέρι επιθυμεί να συνδράμει στην προσπάθεια αποκατάστασης της ηρεμίας στην Μέση Ανατολή μετά τις φονικές επιθέσεις κατά Ισραηλινών με μαχαίρια και αυτοκίνητα από Παλαιστίνιους και τον θάνατο Παλαιστινίων από πυρά του ισραηλινού στρατού.


μικρή κουζίνα: Σπιράλ Σαμπλέ\nΜια ωραία Κυριακή που ο σύζυξ αγόρασε εφημερίδα, έφερε μαζί και ένα ένθετο με συνταγές με σοκολάτα. Αφού πέσανε τα μάτια μου κάτω και τα σήκωσα (γιατί κάτι παθαίνω όταν βλέπω σοκολάτα) άρχισα να διαβάζω μετά μανίας τις συνταγές. Η φίλη μου η Α, λέει πως διαβάζει τα βιβλία συνταγών σαν λογοτεχνικά βιβλία. Έτσι, με το ίδιο ενδιαφέρον τα διαβάζω κι εγώ. Αφού το περάσω μια γρήγορη ματιά, αρχίζω να το διαβάζω επισταμένως. Μπορεί να το διαβάσω 2-3 φορές ή να επανέρχομαι συχνά σε κάτι που μου άρεσε.\nΑφού μελέτησα λοιπόν, είπα να δοκιμάσω μια συνταγή για δίχρωμα μπισκότα:\nΜέσα σε ένα μπωλάκι, ανακατεύουμε με ένα κουτάλι το βούτυρο και την άχνη ζάχαρη.\nΚοσκινίζουμε το αλεύρι μέσα στο μίγμα και ζυμώνουμε γρήγορα με τα δάχτυλά μας.\nΜοιράζουμε τη ζύμη σε 2 κομμάτια.\nΣτο ένα κομμάτι προσθέτουμε το κακάο και ζυμώνουμε γρήγορα για να ενσωματωθεί.\nΚάνουμε τις δύο ζύμες μπάλες και τις τυλίγουμε σε διάφανη μεμβράνη.\nΤις βάζουμε στο ψυγείο για 1-2 ώρες.\nΜετά από 1-2 ώρες, βγάζουμε τις μπάλες από το ψυγείο, ανοίγουμε τις μεμβράνες και ανοίγουμε με μικρό πλάστη ορθογώνια πάχους το πολύ μισού εκατοστού.\nΕδώ, θα πρότεινα να κάνετε αυτό που έκανα κι εγώ: να ανοίξετε την κάθε ζύμη πάνω στη μεμβράνη στην οποία ήταν κλεισμένη γιατί κολλάει και δε θα σηκώνεται εύκολα από την επιφάνεια εργασίας που θα τη βάλετε. Χρειάζεται να σηκώσουμε κάποια στιγμή τη ζύμη και η μεμβράνη θα βοηθήσει.\nΑφού τις ανοίξουμε σε ίδιο μέγεθος, συνεχίζουμε ως εξής:\nΣε ένα μπωλάκι χτυπάμε το αυγό με το γάλα ελαφρά.\nΠερνάμε με πινέλο την ανοιχτόχρωμη ζύμη με το μίγμα του αυγού και τοποθετούμε τη σκουρόχρωμη ζύμη από πάνω (να γιατί χρειάζεται να ανοιχτεί πάνω στη μεμβράνη: διότι τη γυρίζεις πολύ εύκολα τη μια ζύμη πάνω στην άλλη πιάνοντας από τις άκρες τη μεμβράνη).\nΠερνάμε και τη σκουρόχρωμη επιφάνεια με το μίγμα αυγού.\nΤυλίγουμε σε σφιχτό ρολό, καλύπτουμε με διάφανη μεμβράνη και ξαναβάζουμε το υλικό στο ψυγείο για 1 ώρα.\nΒγάζουμε το ρολό από το ψυγείο και κόβουμε σε φετάκια πάχους το πολύ μισού εκατοστού.\nΤοποθετούμε πάνω σε ταψί που έχουμε στρώσει λαδόκολλα με απόσταση μεταξύ τους.\nΨήνουμε 12 λεπτά. Δε θέλουμε να σκουρύνουν για να είναι εμφανής η αντίθεση των χρωμάτων. Μην ξεχνάτε ότι τα μπισκότα σκληραίνουν όταν κρυώσουν.\nTIPS: Το γλυκό αυτό το έφτιαξα καλοκαίρι με υψηλές θερμοκρασίες. Αν το κάνετε κι εσείς καλοκαίρι, θα πρότεινα να βάλετε τη ζύμη στην κατάψυξη για κάνα 20λεπτο πριν την κόψετε. Επειδή έκανε ζέστη, κόβοντας σε φέτες, έχαναν το στρογγυλό σχήμα που θα έπρεπε να έχουν και γίνονταν οβάλ. Αν τα είχα βάλει στην κατάψυξη θα ήταν πιο εύκολο το κόψιμο.\nΕπίσης είναι πολύ βολικό να ανοιχτεί η ζύμη πάνω στη μεμβράνη για τους λόγους που είπα.\nΉταν πολύ νόστιμα και είχαν μεγάλη αποδοχή από την οικογένεια!\nΤο ένθετο λεγόταν «ΣΟΚΟΛΑΤΑ» και ήταν της Nicoletta Negri.\nCrazy Tourists September 29, 2008 at 12:33 AM\nΤέλειο!!! Θα τα φτιάξω οπωσδήποτε!!\nΚαλό βράδυ Κική!!\nelie September 29, 2008 at 9:26 AM\nwitchofdaffodils September 29, 2008 at 9:43 AM\nσοκολατένιες καλημέρες :)\nΥΓ αλήθεια, γιατί θα πρέπει να αλέιψουμε τις επιφάνειες με αυγό?\ndhmhtra September 29, 2008 at 10:44 AM\nΕίμαι η κ.Δήμητρα από τα Γρεβενά.\nΟι συνταγές σας καταπληκτικές.\nΑπό τα Γρεβενά την πόλη του ΜΑΝΙΤΑΡΙΟΥ μπορώ αν θέλετε να σας στείλω συνταγές για άγρια μανιτάρια.\nkiki September 29, 2008 at 10:49 AM\nΤρελοτουρίστρια, το κεκάκι σου με ξετρέλανε!\nΝα τα φτιάξεις και να μας πεις!\nElie και νοστιμοτατα!\nΜαγισσούλι, καλή εβδομάδα.\nΤο αυγό μπαίνει για να ενωθούν τα δύο μίγματα και να μη χωρίσουν στο ψήσιμο υποθέτω εκ πείρας.\nΔήμητρα γειά σου! Ευχαριστώ για τα καλά λόγια.\nΣτείλε μου ό,τι θες. Το ιμειλ μου είναι στο προφίλ μου.\neleni September 29, 2008 at 12:39 PM\nΜας τρέλανες Deli,με τα κουλουράκια σου!Δεν αμφιβάλλω πως θα είναι νοστιμότατα!\nMarios September 29, 2008 at 1:43 PM\nΟτι έχει σχέση με γλυκά μου αρέσει.\nΚαι πολύ περισσότερο με σοκολάτα!!\nΤο θέμα είναι ποιος θα τα φτιάξει,γιατί δεν έχω καλές σχέσεις με την κουζίνα.\nLAMBROS September 29, 2008 at 2:10 PM\nΚαταπληκτική συνταγή η οποία συνοδεύετε από υπέροχες φωτογραφίες !!!\nkiki September 29, 2008 at 5:31 PM\nΕλένη, μία μέρα κράτησαν!\nΜάριε, ήρθε η ώρα να αποκτήσεις!\nΛάμπρο καλωσήρθες. Ευχαριστώ!\nNatassa September 29, 2008 at 5:38 PM\nπόσες μέρες μενει εκτος ψυγείου?\nkiki September 29, 2008 at 6:02 PM\nΝατάσσα όσες θες. Μπισκοτάκια είναι. Αν δε θες να μαλακώσουν ή να ξεραθούν, κλείσε τα σε τάπερ.\nNena September 29, 2008 at 9:51 PM\nΠωπω τι έχασα! μια μέρα κράτησαν και δεν πρόλαβα να κεραστώ. Τεσπα, καιρός να κάνω κι εγώ κάτι.\nΠολύ ωραία Κική μου.\nΔήμητρα, πρόσφατα ήμουν στα Γρεβενά και αγόρασα από κάποιο μαγαζί εκεί κάποια μανιτάρια αλλά βρε παιδί μου πολλά εισαγόμενα είχε.\nΣτείλε συνταγές να πάρουμε κι εμείς κάποιες.\nAnonymous September 29, 2008 at 10:13 PM\naaaxxx τι μου κανεις!!...θα το φτιαξω,by all means!\nheart n soul September 29, 2008 at 11:14 PM\nτο οβάλ σχήμα βοηθάει στις βούτες μες την κούπα του καφέ:)\nΣοφία September 29, 2008 at 11:37 PM\nΜμμμμ μ' αρέσουν πολύ τα σοκολατομπισκότα!!\nΔιονύσης Μάνεσης September 30, 2008 at 12:06 AM\nΩραία! Πάντως, πρώτα θα επιχειρήσω να κάνω τη ... λεμονάδα, μιας προηγούμενης ανάρτησής σου. Μου φαίνεται λίγο πιο...απλή(!)\nΗ λύση στο χτεσινό κουίζ: Φαίνεται πως είναι τραβηγμένη από καθρέφτη ( που δεν είναι, αλλά λέμε τώρα..), γιατί εμφανίζεται το πηρούνι δεξιά και το μαχαίρι αριστερά. Για κοίταξε στον καθρέφτη το δεξί σου χέρι... :-))\nΜικρά κουζινικά φιλάκια.\nΑυτο με τα λογοτεχνικά βιβλία μου άρεσε πολύ!\nΕνας φιλος μου λέει ρε Αγγελική κάποτε διάβαζες και κανα vogue και κανα madame figaro.Τώρα όλο για παστίτσια διαβάζεις!\nheart n soul September 30, 2008 at 1:06 PM\nάπαιχτη η ατάξ του φίλου αγγελική!:)))\nkiki September 30, 2008 at 3:30 PM\nΝένα, πάντα υπάρχει κάτι για να κερνάμε φίλους που κατέφτασαν από ταξίδια!\nΚουκ, θα σου αρέσουν!\nΣοφία, εμένα να δεις!\nΔιονυση, τα χεράκια σου πιάνουν στην κουζίνα as far as I remember! Ξεκίνα με ό,τι θες λοιπόν.\nΒρε συ! Με το κουιζ! Αντε να χαθείς από κει που κάθομαι και ψάχνω από που έβγαλες το συμπέρασμα!!!\nΑγγελική, μία από τα ίδια. 2 λογοτεχνικά βιβλία κάθονται μισοτελειωμένα στο κομοδίνο μου (ανήκουστο για μένα να αφήσω βιβλίο στη μέση), αλλά τα μαγειρικά, όλα ξεσκονισμένα...\nNatassa September 30, 2008 at 5:08 PM\n...δεν με καταλαβαίνεις :-)\nkiki October 1, 2008 at 12:19 AM


Κυρίαρχος των θαλασσών ο μοσάσαυρος - Πολίτες Ευόσμου Κορδελιού\nHome » Science » Κυρίαρχος των θαλασσών ο μοσάσαυρος\nΚυρίαρχος των θαλασσών ο μοσάσαυρος\nΚολυμπούσε σαν καρχαρίας και δάγκωνε σαν τυραννόσαυρος\nΗ ανακάλυψη ενός ολοκληρωμένου και διατηρημένου σε εξαιρετική κατάσταση σκελετού μοσάσαυρου προσφέρει νέα ενδιαφέροντα στοιχεία για ένα από τα πιο μοχθηρά προϊστορικά σαρκοβόρα. Τα νέα ευρήματα κάνουν ειδικούς και μη να χαρακτηρίζουν τους μοσάσαυρους ως τους «Τ.ρεξ των ωκεανών».\nΟι μοσάσαυροι υπολογίζεται ότι έκαναν δυναμικά την εμφάνιση τους στις θάλασσες πριν από περίπου 85 εκατομμύρια έτη. Ηταν γιγάντια πλάσματα. Το μήκος τους έφτανε τα 17 μέτρα, είχαν βάρος περί τους 20 τόνους ενώ το τεράστιο στόμα τους ήταν γεμάτο με κοφτερά δόντια ορισμένα από τα οποία εκτιμάται ότι είχαν μήκος όσο ένα ανθρώπινο χέρι! Το μόνο μειονέκτημα των μοσάσαυρων, όπως πίστευαν μέχρι σήμερα οι ειδικοί, ήταν πως δεν κινούνταν με ιδιαίτερη ταχύτητα και μάλλον ήταν αρκετά αργοί κολυμβητές.\nΑρχαιολόγοι ανακάλυψαν σε μια περιοχή της κεντρικής Ιορδανίας έναν σκελετό μοσάσαυρου στον οποίο είχαν διατηρηθεί τα περιγράμματα των πτερυγίων και της ουράς του αλλά και ορισμένα τμήματα μαλακών ιστών. Ειδικοί του Πανεπιστημίου Lund στη Σουηδία μελέτησαν τα ευρήματα και κατέληξαν στο συμπέρασμα ότι οι μοσάσαυροι όχι μόνο δεν ήταν αργοί αλλά είχαν κολυμβητικές-κυνηγητικές ικανότητες παρόμοιες με εκείνες του καρχαρία. Το πιο σημαντικό εύρημα είναι ένα ουραίο πτερύγιο που σύμφωνα με τους ερευνητές επέτρεπε στους μοσάσαυρους να επιταχύνουν απότομα. Ετσι αν κάποιο θαλάσσιο ον γινόταν στόχος ενός μοσάσαυρου θα ήταν πολύ δύσκολο αν όχι απίθανο να καταφέρει να ξεφύγει.Η νέα μελέτη δημοσιεύεται στην επιθεώρηση «Science».\nΕπάνω εικονίζεται μέρος του καλοδιατηρημένου σκελετού που ανακαλύφθηκε στην Ιορδανία και κάτω μια απεικόνιση ενός μοσάσαυρου με βάση τα νέα ευρήματα όπου διακρίνεται το ουραίο πτερύγιο που όπως φαίνεται βοηθούσε το θαλάσσιο τέρας να κινείται πολύ γρήγορα.\nPrevious Η σύγκρουση για τα Αρχαία Ελληνικά\nNext Εμβόλιο εξαφανίζει τον HIV των πιθήκων


Ενημέρωση από τις δράσεις ενάντια στην Κυριακάτικη εργασία, την Κυριακή 6/11 | Ελευθεριακή Πρωτοβουλία Θεσσαλονίκης\nΕνημέρωση από τις δράσεις ενάντια στην Κυριακάτικη εργασία, την Κυριακή 6/11\nΗ Κυριακή 6/11 ήταν μία από τις Κυριακές στις οποίες προβλέπεται το άνοιγμα και η λειτουργία των εμπορικών καταστημάτων. Όπως πολλές φορές έχει ειπωθεί, η κατάργηση της κυριακάτικης αργίας δεν αφορά μόνο τους εμποροϋπάλληλους αλλά όλους τους εργαζόμενους. Οι απεργίες των σωματείων του κλάδου τις Κυριακές που είναι ανοιχτά τα καταστήματα είναι απαραίτητες και πρέπει να στηριχτούν, αλλά δεν αρκούν. Επίσης απαραίτητη είναι η πλαισίωση των απεργιών από έναν οριζόντιο συντονισμό ευρύτερων κομματιών της τάξης μας, σωματείων βάσης, εργατικών σχημάτων και συλλογικοτήτων ώστε αυτές οι απεργίες να αποκτήσουν γενικευμένα χαρακτηριστικά. Για να κερδίσουμε αυτή τη μάχη, ο δρόμος είναι ένας: πρέπει να σαμποτάρουμε τη λειτουργία της αγοράς τις Κυριακές.\nΑυτό επιχειρήθηκε από νωρίς το πρωί της Κυριακής 6/11 στη Θεσσαλονίκη, με αποκλεισμούς εμπορικών καταστημάτων επί της οδού Τσιμισκή. Κατά τη διάρκεια των παρεμβάσεων -και αυτό δε μας προκαλεί καμία εντύπωση- ήρθαμε, πολλές φορές, σε αντιπαράθεση όχι μόνο με τα αφεντικά ή τους προϊσταμένους των καταστημάτων, αλλά και με τους καταναλωτές, οι οποίοι είχαν βγει στην αγορά αλαλάζοντες, λόγω των εκπτώσεων. Είτε πρόκειται για αφεντικά είτε για εργαζόμενους χωρίς ταξική συνείδηση, αυτοί οι καταναλωτές στέκονται de facto απέναντί μας – προωθούν ενεργά την κατάργηση της κυριακάτικης αργίας με κάθε χαζομάρα που ψωνίζουν την Κυριακή.\nΟι αποκλεισμοί κράτησαν από τις 10:30 ως τις 12:30.\nΣτην καλεσμένη από τον συντονισμό δράσης ενάντια στην κυριακάτικη εργασία και στα «απελευθερωμένα ωράρια», συγκέντρωση – πορεία συμμετείχαν και η ‘Συνέλευση Ταξικής Αλληλεγγύης’, η ‘Αντεπίθεση των εργαζομένων στο εμπόριο’ και το Εργατικό Σωματείο Λιντλ Ελλάδας (Lidl Hellas).\nΠαράλληλα με τη συγκέντρωση, γινόταν και παρέμβαση στα ζαχαροπλαστεία ble επί της Αγίας Σοφίας από την Επιτροπή Εργαζομένων σε αυτά, για την καταβολή των δεδουλευμένων τους στους εργαζόμενους της επιχείρησης.\nΗ πορεία ξεκίνησε από την συμβολή των οδών Αγίας Σοφίας και Τσιμισκή (που αποτελούσε το σημείο συγκέντρωσης) και κινήθηκε στο εμπορικό κέντρο της πόλης: στην Τσιμισκή και τη Μητροπόλεως.\nΜετά την ολοκλήρωση της πορείας, ακολούθησε LIVE με αφιέρωμα στο πολιτικό τραγούδι, το οποίο επίσης διοργάνωνε ο συντονισμός δράσης ενάντια στην κυριακάτικη εργασία και στα «απελευθερωμένα ωράρια.\nΑυτή την Κυριακή και κάθε Κυριακή που τα καταστήματα θα είναι ανοιχτά, λέμε στα αφεντικά ότι τις Κυριακές μας δεν θα τις ξοδέψουμε δουλεύοντας – θα τις χρησιμοποιούμε για να γλεντάμε και να συζητάμε, για να ερωτευόμαστε και να οργανώνουμε την κοινωνική επανάσταση που θα σαρώσει τον κόσμο του κράτους και του κεφαλαίου και θα οικοδομήσει την ελευθερία.\nThis entry was posted on November 9, 2016 by libthess in Μπροσούρες.


Στο δίχτυ του Σατανά\nΟι άπειροι κόσμοι του Μπρούνο\nΗ ψυχολογία των ναρκομανών\nΕγώ κι η Κλάρα κι ο σκύλος μας ο Μυρίζος\nΑρχική σελίδα\tΨυχολογία\tΨυχολογία - Αυτογνωσία\tΚι αν το παιδί σας είναι ο επόμενος Bill Gates;\nΙνδική. Περίπλους Ευξείνου Πόντου. Κυνηγετικός\t25,44 € 20,35 €\nΗ υψηλή στρατηγική της Τουρκίας και η σχέση της με τη θεωρία του\t25,00 € 22,50 €\nΚι αν το παιδί σας είναι ο επόμενος Bill Gates; ποσότητα\nΚωδικός προϊόντος:\t224691\tΚατηγορίες: Παιδαγωγική, Ψυχολογία - Αυτογνωσία\tΕτικέτες: Αρσένης, Σπύρος Δ., Κλειδάριθμος\n– Πώς θα γίνει υπεύθυνος “ψηφιακός πολίτης”;\n– Πώς θα αναπτύξει τις ικανότητές του ώστε να μπορεί να γίνει ο “επόμενος Bill Gates”;\nΔώστε πρώτος μία αξιολόγηση “Κι αν το παιδί σας είναι ο επόμενος Bill Gates;” Ακύρωση απάντησης\nΜΑΖΙ ΧΕΡΙ ΜΕ ΧΕΡΙ


Ο σωματότυπος σας αποκαλύπτει τον καλύτερο τρόπο για να χάσετε βάρος - Ο σωματότυπος επηρεάζει τον τρόπο με τον οποίο χάνετε βάρος; - Www.stigmeskaitopoi.eu\nΟ σωματότυπος σας αποκαλύπτει τον καλύτερο τρόπο για να χάσετε βάρος - Ο σωματότυπος επηρεάζει τον τρόπο με τον οποίο χάνετε βάρος;\nΠρέπει να χρησιμοποιείτε τον σωματότυπό σας για να καθορίσετε τη διατροφή και την άσκησή σας; Είναι σημαντικό να θυμάστε ότι η χρήση του σωματότυπού σας για τον καθορισμό της διατροφής και της ρουτίνας άσκησης θα πρέπει να χρησιμοποιείται ως οδηγός και να αποτελεί ένα καλό σημείο εκκίνησης. Δεδομένου ότι πολλοί άνθρωποι έχουν έναν συνδυασμό σωματότυπων, μπορεί να χρειαστούν κάποιες προσαρμογές προκειμένου να βρεθεί η σωστή ισορροπία για εσάς.\nΤης είπαν επίσης ότι αυτή η μορφή άσκησης χαμηλού αντίκτυπου ήταν "ο καλύτερος τρόπος για να χάσει το ανεπιθύμητο σωματικό λίπος" για τον συγκεκριμένο σωματότυπό της.\nΤι γίνεται αν δεν ξέρω πώς να γυμναστώ με βάση τον σωματότυπο;\nΑν δεν είστε σίγουροι πώς να γυμναστείτε με βάση τον σωματότυπό σας (ή ποιος είναι ο σωματότυπός σας), μην ανησυχείτε. Απαντήσαμε σε μερικές από τις πιο συνηθισμένες ερωτήσεις σας σχετικά με την επιλογή της σωστής προπόνησης για τον σωματότυπό σας για να σας βοηθήσουμε να ξεκινήσετε.\nΑν δεν έχετε ξανακούσει για τη δίαιτα σωματότυπου και είστε περίεργοι για το τι πρόκειται, θα συζητήσουμε όλα όσα πρέπει να ξέρετε σχετικά με τη διατροφή για τον σωματότυπό σας, τον καλύτερο τύπο άσκησης για το σώμα σας και πώς μπορεί να σας βοηθήσει να φτάσετε στο ιδανικό σας βάρος.\nΠοιος είναι ο καλύτερος σωματότυπος για απώλεια βάρους;\n2. Τρίγωνο (ή αλλιώς αχλάδι) Το τρίγωνο είναι ένας από τους πιο συνηθισμένους σωματότυπους, οι ώμοι και το μπούστο σας είναι στενότερα από τους γοφούς σας και τείνετε να έχετε λεπτά χέρια. Οι καλύτερες ασκήσεις: "Αρχικά, επικεντρωθείτε στην καύση λίπους γύρω από τις επίμονες περιοχές - αυτό μπορεί να επιτευχθεί μέσω προπονήσεων τύπου HIIT, οι οποίες σας κρατούν στη ζώνη καύσης λίπους για μεγαλύτερο χρονικό διάστημα.\nΑκολουθούν τα κοινά χαρακτηριστικά ενός ενδομορφικού ατόμου: Μεγάλες αρθρώσεις/οστά, Αργός μεταβολισμός, Παίρνει εύκολα βάρος, Κοντά άκρα, Δυσκολεύεται να χάσει βάρος, Αποκοιμάται εύκολα.\nΗ Mein είναι χειροπρακτικός γιατρός με ενεργό ιατρείο στο Rancho Santa Fe της Καλιφόρνια, η οποία ανέπτυξε το σύστημα των 25 τύπων σώματος ως έναν τρόπο να βοηθήσει τους ασθενείς της να επιτύχουν και να διατηρήσουν το ιδανικό βάρος και τα ιδανικά επίπεδα ενέργειας τρώγοντας τις τροφές που υποστηρίζουν καλύτερα το σώμα τους.\nΟ επινεφριδιακός τύπος: τείνει να παίρνει βάρος στο πάνω μέρος του σώματος, στο στήθος και η κοιλιά τείνει να είναι ψηλά, ακριβώς κάτω από το στήθος, (εκτός αν η βαρύτητα έχει παίξει κάποιο ρόλο) σκεφτείτε την Oprah.\nΠοιος σωματότυπος έχει περισσότερο λίπος;\nEndomorph Έχετε την τάση να έχετε περισσότερο σωματικό λίπος από τους άλλους σωματότυπους σε αυτό το πλαίσιο. Ο Catudal λέει ότι οι γυναίκες που είναι ενδομορφικές μπορεί να περιγραφούν ως καμπυλόγραμμες, ενώ οι άνδρες μπορεί να χαρακτηριστούν γεροδεμένοι.\nΑπό αυτό το γράφημα μπορείτε να δείτε τα 4 σημεία στα οποία κάθε σωματότυπος τείνει να παίρνει βάρος. Το να επιλέγετε ορισμένες τροφές για να φάτε με βάση το σχήμα του σώματός σας μπορεί να ακούγεται λίγο σκοτεινό, αλλά το σχήμα του σώματός σας μπορεί στην πραγματικότητα να σας δώσει μερικές σημαντικές ενδείξεις σχετικά με τους ιδιαίτερους κινδύνους και τα πλεονεκτήματά σας όσον αφορά τη διατήρηση ενός υγιούς βάρους. Ωστόσο, η κορυφαία προπονήτρια γυμναστικής και ειδικός στη νοοτροπία απώλειας βάρους Jenna Rigby, αποκαλύπτει ότι υπάρχει ένας εύκολος τρόπος για να ξαναβρείτε τη φόρμα σας - και αυτός είναι να γνωρίζετε τον σωματότυπό σας.\nΗ πεποίθησή του, που επιβεβαιώνεται τόσο από την έρευνα όσο και από την πρακτική εφαρμογή, είναι ότι το κλειδί για την απώλεια βάρους είναι η εφαρμογή μιας δίαιτας που βασίζεται στον σωματότυπό σας.\nΌλοι έχουμε τα δικά μας μικρά προβλήματα απώλειας βάρους που βασίζονται στον σωματότυπό μας, αλλά ο καθορισμός αυτών των προβλημάτων μπορεί να είναι απλός αν κάποιος ξέρει τι να τρώει και πώς να ασκείται για τον σωματότυπό του.\nΗ μελέτη διαπίστωσε ότι η απώλεια βάρους κατά 10 τοις εκατό μπορεί να διπλασιάσει την πιθανότητα ύφεσης σε σύγκριση με τους ασθενείς που δεν χάνουν βάρος.\nΠοιο είναι το πιο δύσκολο σημείο του σώματος για να χάσετε βάρος;\nΛαβές αγάπης και κάτω πλάτη. Οι λαβές της αγάπης και το κάτω μέρος της πλάτης είναι ίσως τα πιο δύσκολα σημεία από τα οποία κάποιος μπορεί να χάσει λίπος. - Κάτω κοιλιακοί. Το λίπος στην κάτω κοιλιακή χώρα μπορεί να είναι πολύ δύσκολο να χαθεί. - Μηροί. Στους μηρούς βρίσκονται οι μεγαλύτεροι μύες του σώματός μας. - Χέρια. - Κώλος. - Η κατώτατη γραμμή.\nΟ Rosen εξηγεί ότι λόγω των ακανόνιστων επιπέδων ινσουλίνης που προκαλούνται από το κοιλιακό λίπος, μια δίαιτα χαμηλής γλυκαιμίας έχει αποδειχθεί ότι είναι πιο ευεργετική για την απώλεια βάρους για ένα σχήμα σώματος μήλου, επειδή θα λειτουργήσει για να μειώσει τη φλεγμονή και να βοηθήσει στην καύση λίπους.\nΗ διατροφή για τον συγκεκριμένο σωματότυπό σας όχι μόνο σας βοηθά να φτάσετε και να διατηρήσετε το ιδανικό σας βάρος, αλλά υποστηρίζει και εξισορροπεί τη συνολική σας υγεία.\nΠοιος σωματότυπος δυσκολεύεται περισσότερο να πάρει βάρος;\nΟι περισσότεροι άνθρωποι είναι μοναδικοί συνδυασμοί των τριών σωματότυπων: εκτόμορφος, μεσόμορφος και ενδομορφικός. Οι εκτόμορφοι είναι μακρόστενοι και αδύνατοι, με λίγο σωματικό λίπος και λίγους μυς. Δυσκολεύονται να πάρουν βάρος.\nΤο σχήμα κλεψύδρας είναι ο πιο επιθυμητός σωματότυπος, αλλά οι γυναίκες με αυτόν τον σωματότυπο υποφέρουν από κάποια προβλήματα αύξησης βάρους.\nΠοιος σωματότυπος χάνει βάρος γρήγορα;\nΤα άτομα με σώμα μεσομορφικού τύπου αποκτούν εύκολα μυϊκή μάζα και βάρος. Συνήθως, είναι σε θέση να χάσουν βάρος γρήγορα, αλλά μπορεί επίσης να τους είναι εύκολο να πάρουν λίπος.\nΠοιο είναι το πιο επιθυμητό σχήμα σώματος; Το σχήμα κλεψύδρας τείνει να είναι το πιο επιθυμητό σχήμα σώματος, επειδή τα άτομα με αυτό το σχήμα κερδίζουν βάρος ομοιόμορφα σε όλο το σώμα τους. Ωστόσο, όταν οι άνθρωποι με αυτόν τον τύπο παίρνουν βάρος, αυτό είναι πιο αισθητό στο πρόσωπο ή γύρω από αυτό, στα χέρια, στο στήθος, στα γόνατα και στους αστραγάλους.\nΣτοχεύστε σε 7-9 ώρες ύπνου τη νύχτα, ώστε να μπορέσετε να χάσετε βάρος και να ξεπεράσετε τα γονίδια του σωματότυπού σας.\nΗ διατροφή για τον σωματότυπό σας σας επιτρέπει να κατανοήσετε καλύτερα τα φυσικά χαρακτηριστικά που συμβάλλουν στον τρόπο με τον οποίο το σώμα σας μπορεί να μεταβολίζει τα τρόφιμα σε σύγκριση με άλλα σχήματα σώματος.\nΈχετε προβλήματα απώλειας βάρους με βάση τον σωματότυπό σας;\nΌλοι οι σωματότυποι είναι όμορφοι, αλλά τείνουν να έρχονται με τα δικά τους επίμονα προβλήματα απώλειας βάρους που μπορεί να είναι δύσκολο να ξεπεραστούν. Όλοι έχουμε τα δικά μας μικρά προβλήματα απώλειας βάρους που βασίζονται στον σωματότυπό μας, αλλά ο καθορισμός αυτών των προβλημάτων μπορεί να είναι απλός αν κάποιος ξέρει τι να τρώει και πώς να ασκείται για τον σωματότυπό του.\nΗ επιστήμονας, πρωταθλήτρια γυμναστικής και ιδρύτρια του Gauge Girl Training Christine Hronec μοιράζεται ένα εξατομικευμένο σχέδιο για να χάσετε βάρος και να χάσετε λίπος τρώγοντας σύμφωνα με τον μακρο-τύπο σας, ένα προφίλ που βασίζεται στον τύπο του σώματός σας και την προσωπική σας ανοχή σε υδατάνθρακες.\nΠοιοι είναι οι 4 διαφορετικοί σωματότυποι; Οι ορμονικοί σωματότυποι είναι τα επινεφρίδια, ο θυρεοειδής, το συκώτι και οι ωοθήκες, οι δομικοί τύποι είναι ο εκτόμορφος, ο ενδόμορφος και ο μεσόμορφος και οι αγιουρβεδικοί τύποι (που μερικές φορές αποκαλούνται Doshas) είναι οι Pitta, Vata και Kapha.\nΠοιοι είναι οι 3 κύριοι τύποι σώματος; Οι άνθρωποι γεννιούνται με έναν κληρονομικό τύπο σώματος που βασίζεται στο σκελετικό πλαίσιο και τη σύνθεση του σώματος. Οι περισσότεροι άνθρωποι είναι μοναδικοί συνδυασμοί των τριών σωματότυπων: εκτόμορφος, μεσόμορφος και ενδομορφικός.\nΡίξτε μια ματιά παρακάτω για να μάθετε πώς να τρώτε και να γυμνάζεστε για τον σωματότυπό σας, ώστε να μπορέσετε να χάσετε βάρος!\nΗ δίαιτα τύπου σώματος σας διδάσκει τι να τρώτε και πώς να ασκείστε με βάση το σχήμα του σώματός σας!\nΑυτό σημαίνει ότι η απώλεια βάρους για άτομα σαν αυτό μπορεί να είναι ένα δύσκολο έργο, επειδή η καύση του λίπους στη μέση του σώματος είναι εξαιρετικά περίπλοκη.\nΠοιος σωματότυπος είναι ο ευκολότερος για να χάσετε βάρος;\nΤο bodybuilding έρχεται φυσικά, και με το σωστό πρόγραμμα γυμναστικής ένας μεσόμορφος μπορεί να αναπτύξει μια εντυπωσιακή σωματική διάπλαση. Εύκολη απώλεια βάρους. Οι μεσόμορφοι μπορεί να είναι επιρρεπείς στην αύξηση του σωματικού βάρους, αλλά τείνουν επίσης να χάνουν βάρος ευκολότερα από τα άτομα με άλλους σωματότυπους.\nΠοια είναι η καλύτερη διατροφή για τον σωματότυπό σας; Αυτό οφείλεται στο γεγονός ότι αυτός ο σωματότυπος αποθηκεύει εύκολα λίπος, αλλά είναι πιο δύσκολο να αποθηκεύσει πρωτεΐνες ή υδατάνθρακες. Είναι σημαντικό να έχετε μια διατροφή πλούσια σε φρούτα και λαχανικά και σύνθετους υδατάνθρακες όπως τα δημητριακά ολικής αλέσεως, οι φακές και τα φασόλια. Οι πρωτεΐνες που είναι χαμηλές σε λιπαρά, όπως το κοτόπουλο ή το ψάρι, είναι επίσης καλύτερες. Πώς να ασκείστε!\nΓιατί είναι σημαντικό να γνωρίζετε τον σωματότυπό σας;\nΗ γνώση του σωματότυπού σας μπορεί να είναι εξαιρετικά χρήσιμη όταν αποφασίζετε ποιες τροφές να ενσωματώσετε στη διατροφή σας και το είδος της άσκησης που υποστηρίζει το μεταβολισμό σας. Είναι σημαντικό να θυμάστε ότι η χρήση του σωματότυπού σας για τον καθορισμό της δίαιτας και της ρουτίνας άσκησης θα πρέπει να χρησιμοποιείται ως οδηγός και για τον καθορισμό ενός καλού σημείου εκκίνησης.\nΟι Ενδομορφικοί δυσκολεύονται περισσότερο να χάσουν βάρος;\nΣύμφωνα με τους υποστηρικτές της δίαιτας, επειδή οι ενδομορφικοί δυσκολεύονται περισσότερο να χάσουν σωματικό λίπος, η δίαιτα από μόνη της μπορεί να μην είναι αρκετή για να χάσουν βάρος. Είναι επίσης σημαντικό να ενσωματώσετε τη σωματική δραστηριότητα στην καθημερινή σας ρουτίνα. Αυτή είναι μια κοινή σύσταση για όποιον θέλει να βελτιώσει τη συνολική του υγεία.\nΤι σημαίνουν οι τρεις σωματότυποι;\nΤι είναι ο σωματότυπος; Ο σωματότυπος, ή σωματοτύπος, αναφέρεται στην ιδέα ότι υπάρχουν τρεις γενικευμένες συνθέσεις σώματος που οι άνθρωποι είναι προκαθορισμένο να έχουν. Η έννοια θεωρητικοποιήθηκε από τον Dr. W.H. Sheldon στις αρχές της δεκαετίας του 1940, ονομάζοντας τους τρεις σωματοτύπους ενδομορφικό, μεσομορφικό και εκτομορφικό.\nΤα άτομα με σωματότυπο αχλάδι διατηρούν το μεγαλύτερο μέρος του βάρους τους στο κάτω μέρος του σώματός τους.\nΠώς να βρείτε το ιδανικό πρόγραμμα διατροφής και προπόνησης;\nΒρείτε το ιδανικό πρόγραμμα διατροφής και προπόνησης με βάση τη γενετική σας. Η γενετική σας καθορίζει τον σωματότυπό σας, ο οποίος παίζει μεγάλο ρόλο στην εμφάνισή σας. Καθώς και το πώς ανταποκρίνεστε στη διατροφή και την άσκηση. Αυτό το κουίζ είναι ο πιο γρήγορος και ακριβής τρόπος για να βρείτε τον σωματότυπό σας. Μόλις το μάθετε αυτό, μπορείτε να εργαστείτε με τη γενετική σας για να μεταμορφώσετε το σώμα σας.\nΑυτός είναι ο λόγος για τον οποίο η εξακρίβωση του σωματότυπού σας και η γνώση των αναγκών του σωματότυπού σας είναι ζωτικής σημασίας για την επιτυχία της απώλειας βάρους σας.\nΟι άνθρωποι που χάνουν τουλάχιστον 10 τοις εκατό του σωματικού τους βάρους τα πρώτα πέντε χρόνια μετά τη διάγνωση του διαβήτη τύπου 2 έχουν τις περισσότερες πιθανότητες να απαλλαγούν από τη νόσο, αποκαλύπτει έρευνα. Τα καλά νέα είναι ότι η απώλεια βάρους για τα άτομα με σωματότυπο αχλάδι είναι δυνατή.\nΕν κατακλείδι, η Τζένα λέει: "Είναι σημαντικό να θυμάστε ότι με οποιονδήποτε σωματότυπο, οι δραστηριότητες καρδιολογίας και καύσης λίπους θα βοηθήσουν πάντα να βελτιώσετε τη σιλουέτα σας και να κάνετε τον σωματότυπό σας να δείχνει καλύτερα.\nΕίναι ένας υποτιμημένος παράγοντας όταν πρόκειται για την αποτελεσματική επίτευξη των στόχων σας για το βάρος και την υγεία, γι' αυτό σας παρουσιάζουμε τις καλύτερες συμβουλές απώλειας βάρους ανάλογα με τον σωματότυπό σας.\nΕίναι δύσκολο να χάσετε βάρος για τον σωματότυπό σας;\nΑυτό είναι το πώς να χάσετε βάρος για τον σωματότυπό σας! - David Avocado Wolfe Αυτό είναι το Πώς να χάσετε βάρος για τον σωματότυπό σας! Όλοι οι σωματότυποι είναι όμορφοι, αλλά τείνουν να έρχονται με τα δικά τους επίμονα προβλήματα απώλειας βάρους που μπορεί να είναι δύσκολο να ξεπεραστούν.\nΠοιος σωματότυπος είναι πιο δύσκολο να χάσει βάρος;\nΕνδομορφικοί. Οι ενδόμορφοι έχουν συνήθως υψηλότερα επίπεδα σωματικού λίπους και δυσκολεύονται να χάσουν βάρος, ενώ έχουν επίσης πιο φαρδιά σωματική διάπλαση σε σύγκριση με τους εκτόμορφους και τους μεσόμορφους.\nΣυνταγή χυμού σέλινου απώλεια βάρους released by Απώλεια βάρους ψυχρού δωματίου


5 Μέρη στην Ελλάδα όπου μπορείς να βιώσεις ένα ιδιαίτερο ελληνικό Πάσχα | Omilo\nΑ. Οπουδήποτε στην Ελλάδα μπορείς να συναντήσεις τις τυπικές πασχαλινές παραδόσεις, όπως:\nΤα κόκκινα αβγά: Οι Έλληνες, την Μεγάλη Πέμπτη (πριν το Πάσχα) βάφουν κόκκινα αβγά και τα «τσουγκρίζουν» μετά την Ανάσταση (το βράδυ του Μεγάλου Σαββάτου). Αυτός που θα καταφέρει να σπάσει το αβγό του άλλου ανακηρύσσεται νικητής και λέγεται ότι θα έχει τύχη για όλον τον χρόνο.\nΑυτός που χτυπάει πρώτος το αβγό του άλλου λέει «Χριστός ανέστη!» και ο άλλος απαντάει «Αληθώς ανέστη!»\nΕπιτάφιος: Οι Έλληνες στολίζουν τον Επιτάφιο στην εκκλησία, το πρωί της Μεγάλης Παρασκευής και το βράδυ τον περιφέρουν στους δρόμους του χωριού ή της πόλης. Κατά την περιφορά οι άνθρωποι κρατούν αναμμένα κεριά και ψάλλουν ύμνους.\nΜαγειρίτσα: Μετά την Ανάσταση το βράδυ του Μεγάλου Σαββάτου έρχεται η ώρα του δείπνου. Μία πράσινη σούπα φτιαγμένη με αρνίσια εντόσθια, σε περιμένει. Μην ανησυχείς. Είναι νοστιμότερη από ό, τι ακούγεται ή φαίνεται!\nΤο αρνί του Πάσχα: Tην Κυριακή του Πάσχα οι περισσότεροι Έλληνες τρώνε αρνάκι ή κατσικάκι. Από νωρίς το πρωί μπορείς να μυρίσεις παντού την μυρωδιά του ψητού κρέατος και κατά το μεσημέρι, όλη η οικογένεια και οι φίλοι συγκεντρώνονται για το μεσημεριανό γεύμα. Στο τραπέζι θα βρεις πάντα αρνάκι ή κατσικάκι μαζί με σαλάτες και τους απαραίτητους μεζέδες.\nΒ. 5 φανταστικά μέρη για να περάσεις ένα ξεχωριστό ελληνικό Πάσχα\nΕκτός από τα παραπάνω πασίγνωστα έθιμα, κάποια μέρη έχουν κάτι επιπλέον να προσφέρουν:\nΚέρκυρα και Λευκάδα (Ιόνια νησιά)\nΣτην Κέρκυρα και στην Λευκάδα η φιλαρμονική ορχήστρα των νησιών συνοδεύει μερικά όμορφα έθιμα. Την Κυριακή του Πάσχα η ορχήστρα παίζει εύθυμους ρυθμούς, ενώ οι νοικοκυραίοι ξεφορτώνονται κεραμικά πετώντας τα από τα μπαλκόνια τους. Οι καμπάνες των εκκλησιών χτυπούν χαρμόσυνα και χιλιάδες «μπότηδες», πήλινα δοχεία, ρίχνονται στον δρόμο κάνοντας πολύ θόρυβο.\nΟ νυχτερινός ουρανός παίρνει φωτιά από χιλιάδες ρουκέτες και βεγγαλικά. Ένας καλός λόγος να κάποιον να βρεθεί στην Χίο κατά το Πάσχα, είναι ο ρουκετοπόλεμος. Ένα έθιμο που υπάρχει από την εποχή της τουρκοκρατίας και οι ντόπιοι το λατρεύουν. Οι χειροποίητες ρουκέτες και πυροτεχνήματα προσφέρουν ένα εντυπωσιακό θέαμα! Στον Βροντάδο υπάρχουν δύο εκκλησίες, ο Άγιος Μάρκος και η Παναγία Ερυθιανή. Με πολύ παραδοσιακό τρόπο οι ρουκέτες εκτοξεύονται στις δύο αυτές εκκλησίες από τις δύο αντίπαλες ενορίες του χωριού. Οι ρουκέτες αρχίσουν να προετοιμάζονται αμέσως μετά το Πάσχα για να είναι έτοιμες τον επόμενο χρόνο!\nΗ Ύδρα απέχει περίπου 2 ώρες από τον Πειραιά και είναι γνωστή ως το γραφικό νησί στο οποίο δεν κυκλοφορούν αυτοκίνητα και μηχανάκια αλλά γαϊδουράκια! Τον Χειμώνα είναι ένα πολύ ήσυχο νησί και μετατρέπεται σε κοσμοπολίτικο κατά τη διάρκεια του Πάσχα. Το βράδυ της Μεγάλης Παρασκευής δεν κάνουν μόνο την υπέροχη περιφορά του Επιταφίου μέσα από τα στενά δρομάκια, αλλά επίσης και την θαλάσσια περιφορά του Επιταφίου της ενορίας του Αγίου Ιωάννη. Μετά την περιφορά του ο Επιτάφιος φτάνει στο λιμανάκι των Καμινιών και βυθίζεται στην θάλασσα για να αγιασθούν τα νερά, και ψάλλονται προσευχές για τους σφουγγαράδες και τους ναύτες του νησιού. Μετά την περιφορά του Επιταφίου ο κόσμος πηγαίνει στις μικρές ψαροταβέρνες για φρέσκα θαλασσινά.\nΔύο μόνο ώρες με το αυτοκίνητο από την Αθήνα, είναι ένας πολύ δημοφιλής προορισμός των Αθηναίων για το Πάσχα. Το Ναύπλιο έχει μία ιδιαίτερη ατμόσφαιρα καθ’ όλη την διάρκεια της Μεγάλης Εβδομάδας. Την Μεγάλη Παρασκευή η περιφορά του Επιταφίου της Παναγίας κάνει μία καταπληκτική διαδρομή μέσα από στενάκια και σκαλάκια, και μετά και οι 4 Επιτάφιοι των γύρω εκκλησιών συναντιούνται στην πλατεία Συντάγματος, στο ιστορικό κέντρο της πόλης, συνοδευόμενοι από χορωδίες και την φιλαρμονική ορχήστρα.\nΣτο παρακάτω βίντεο μπορείς να παρακολουθήσεις ένα μικρό μέρος της περιφοράς του Επιταφίου στο Ναύπλιο:\nΙδιαίτερη ευκαιρία: Αν θέλεις να βιώσεις από κοντά τις παραδόσεις του Πάσχα, μαθαίνοντας παράλληλα ελληνικά (για όλα τα επίπεδα), είσαι ευπρόσδεκτος στο πρόγραμμα Ελληνική γλώσσα και Πολιτισμός στο Ναύπλιο που οργανώνει το «Ομιλώ».\nΤο νησί της Σύρου είναι το μοναδικό νησί στην Ελλάδα και ένα από τα ελάχιστα μέρη στον κόσμο όπου εορτάζονται το Καθολικό και το Ορθόδοξο Πάσχα μαζί, την ίδια μέρα. Συνήθως το καθολικό Πάσχα εορτάζεται μία ή περισσότερες εβδομάδες πριν το ελληνικό ορθόδοξο Πάσχα. Ωστόσο στην Σύρο γιορτάζουν το Πάσχα σύμφωνα με το ελληνικό ορθόδοξο ημερολόγιο. Κάθε χρόνο οι ντόπιοι κρατάνε τα έθιμα και τις παραδόσεις τους, ενώ και η Καθολική και η Ορθόδοξη εκκλησία κάνουν περιφορά του Επιταφίου στην Ερμούπολη. Είναι μία παράδοση που επισφραγίζει την αρμονική συνύπαρξη των δύο εκκλησιών αλλά και του καθολικού και ορθόδοξου πληθυσμού. Γεγονός για το οποίο το νησί μπορεί περηφανεύεται και να αποτελέσει παράδειγμα για όλον τον κόσμο…\nΓια περισσότερες πληροφορίες σχετικά με την Σύρο και του πώς θα ταξιδέψετε στην Σύρο πατήστε εδώ:\nΣας ευχόμαστε «Καλό Πάσχα»!\nTags: easter in greece, Greek Culture, greek lessons


Το Penarrubia μεταμορφώνει τις καλοκαιρινές μας μέρες\nΑπό το πρωί για καφέ μέχρι και το βράδυ για ποτό και φαγητό, το Penarrubia στον Άλιμο είναι αυτό που αναζητούσες για τις καλοκαιρινές σου μέρες στην πόλη.\nΑκριβώς πάνω στη θάλασσα, με τον εξωτερικό του χώρο να είναι πλαισιωμένος από δέντρα και πράσινο και σε συνδυασμό με τα έπιπλα και τα διάφορα διακοσμητικά στοιχεία που σε κάνουν να αισθάνεσαι πως βρίσκεσαι σε κάποιο εξωτικό νησί, το Penarrubia στον Άλιμο είναι το ιδανικό μέρος για αυτές τις μέρες του καλοκαιριού που έχεις αποφασίσει πως θα μείνεις στην πόλη.\nΑποτελεί λοιπόν το ιδανικό μέρος για να ξεκινήσεις τη μέρα σου με έναν καφέ συνοδεία κάποιου γευστικού πιάτου που θα σου τραβήξει την προσοχή διαβάζοντας τον κατάλογο του brunch. Στον χώρο του εστιατορίου που λειτουργεί μέχρι αργά το βράδυ θα έχεις τη δυνατότητα να απολαύσεις πιάτα εμπνευσμένα από τη μεσογειακή κουζίνα και όχι μόνο και να τα συνοδέψεις με κάποιο κρασί μέσα από την ενημερωμένη λίστα που το μαγαζί διαθέτει.\nΤα καλοκαιρινά μας βράδια στο Penarrubia κυριολεκτικά απογειώνονται με θεματικές βραδιές, μοναδικά cocktails και δυνατή μουσική. Οι θεματικές βραδιές ξεκινάνε με την Τρίτη και το omnia event σε ένα ethnic σκηνικό με φωτιές και δάδες με την ανάλογη μουσική να μας ταξιδεύει. Τα σαββατοκύριακα η δυνατή μουσική και η αύρα της θάλασσας αποτελούν τον κατάλληλο συνδυασμό για να απολαύσεις το ποτό σου ή το cocktail σου συνοδεύοντάς το με κάποιο ελαφρύ πιάτο.


Ανακοίνωση της ΛΑΕ για τους αγρότες\nΟι αγρότες ξεσηκώθηκαν σε όλη την Ελλάδα από τη Κρήτη μέχρι τον Έβρο γιατί δεν αντέχουν άλλο τα βάρβαρα εξοντωτικά μέτρα του 3ου Μνημονίου που μαζί ψήφισαν στις 14 Αυγούστου ΣΥΡΙΖΑ,Ν.Δ.,ΠΑΣΟΚ,ΠΟΤΑΜΙ και ΑΝΕΛ.\nΕκτός από το 20% που θα πληρώνουν οι αγρότες για να έχουν δικαίωμα συνταξιοδότησης στο μέλλον, θα πληρώνουν επιπλέον 6.95% για παροχές υγείας φαρμάκων κτλ.\nΌλα τα παραπάνω κινούνται σε σύγκρουση και ρήξη με τις πολιτικές της κυβέρνησης ΣΥΡΙΖΑ-ΑΝΕΛ και των λοιπών μνημονιακών κομμάτων, με τους δανειστές, το κεφάλαιο, το ΔΝΤ, την Ευρωπαϊκή Ένωση.\nΌμως, ανάμεσα στον αργό μνημονιακό θάνατο του λαού και της νεολαίας και σε μία νέα ελπιδοφόρα αρχή ρήξης με την Ευρωζώνη και τη χρεομηχανή, επιλέγουμε το δεύτερο.\nΗ μνημονιακή κυβερνητική πολιτική θίγει όλα τα κοινωνικά στρώματα. Γι’ αυτό, μόνο μια παλλαϊκή εξέγερση μπορεί να την ανατρέψει.\nΗ ΛΑΕ καλεί το λαό και τη νεολαία σε παλλαϊκό ξεσηκωμό. Μόνο οι συντονισμένοι, μαζικοί, ενωτικοί, μαχητικοί πολύμορφοι και κλιμακούμενοι αγροτο-εργατικοί και λαϊκοί αγώνες μπορούν να ανατρέψουν το 3ο μνημόνιο και τις μνημονιακές πολιτικές και στον αγροτικό τομέα και ν’ ανοίξουν το δρόμο για μία ελπιδοφόρα εναλλακτική αντιμνημονιακή και προοδευτική πολιτική.\nΑνακοίνωση της ΛΑΕ για τους αγρότες added by Press Room on 24 Ιανουαρίου, 2016


Kozani on Line : Ο δεκάλογος της αποτοξίνωσης από το γιορτινό τραπέζι\n2. Να πίνετε πολύ νερό! Θα σας ενυδατώσει μετά το αλκοόλ των προηγούμενων ημερών και θα σας δημιουργήσει μία αίσθηση κορεσμού μέσα στην ημέρα. Συνεπώς, θα αποφύγετε την πείνα ενώ θα δείτε και το δέρμα σας να λάμπει από υγεία και φρεσκάδα!\n3. Επιλέξτε σιτηρά ολικής άλεσης. Τα ολικής άλεσης προϊόντα μας φουσκώνουν πιο γρήγορα, λόγω των φυτικών ινών που περιέχουν, ενώ βοηθούν παράλληλα στην εύρυθμη λειτουργία του εντέρου!\n4. Αποφύγετε το αλκοόλ! Τις προηγούμενες ημέρες υπήρχε σε πληθώρα στις επιλογές μας! Το αλκοόλ θα σας γεμίσει «κενές» θερμίδες, δηλαδή θερμίδες οι οποίες δεν έχουν κάποια θρεπτική ιδιότητα.\n5. Γυμναστείτε καθημερινά! 40 λεπτά καθημερινής γυμναστικής θα ενεργοποιήσουν τον μεταβολισμό σας και θα σας γεμίσουν ζωντάνια!\n6. Μην ξεχνάτε να κάνετε πολλά μικρά γεύματα μέσα στην ημέρα. Αποφύγετε τα μεγάλα θερμιδογόνα γεύματα, μιας και ο οργανισμός σας θα δυσκολευτεί να τα διαχειριστεί. Τα μεγάλα γεύματα ευθύνονται επίσης για την αποθήκευση λίπους στο σώμα, μιας και δεν συμβάλλουν στην ευγλυκαιμία του οργανισμού.\n7. Αποφύγετε την κατανάλωση κόκκινου κρέατος και πουλερικών. Στραφείτε σε τροφές όπως τα λαδερά, τα όσπρια και τα ψάρια.\n8. Να καταναλώνετε τουλάχιστον 5 μερίδες φρούτων και λαχανικών ανά ημέρα, δηλαδή τουλάχιστον δύο φρέσκα φρούτα και δύο μπολ φρέσκιας σαλάτας!\n9. Αποφύγετε τις κενές θερμίδες της ζάχαρης στον καφέ και τα αναψυκτικά σας. Αντ΄ αυτού, μπορείτε να προσθέσετε στέβια και έτσι δεν θα χάσετε τη γλυκιά γεύση που επιθυμείτε, αλλά θα έχετε γλιτώσει τις θερμίδες.\n10. Βάλτε ρεαλιστικούς στόχους όσον αφορά το τι μπορείτε να πετύχετε μέσα σε λίγες μέρες! Αυτό θα σας αποτρέψει από την υιοθέτηση πολύ αυστηρών προγραμμάτων διατροφής με μηδενικό, συνήθως, αποτέλεσμα!


Το μαγκάλι της ανάπτυξης – Το Κλειδί της Σκέψης\nby Το Κλειδί Της Σκέψης · Published 8 Δεκεμβρίου 2013 · Updated 10 Αυγούστου 2014\nΟ μέσος Έλληνας δεν έχει να πληρώσει για τα αναγκαία πια. Ζει στην φτώχεια και στην μιζέρια. Ντρέπεται για την κατάντια του. Ξεπουλάει χρυσαφικά και ότι άλλο για να πληρώσει εφορία, λογαριασμούς, για να ζεστάνει το σπίτι του, για να ταΐσει το παιδί του. Ο μέσος Έλληνας φοβάται το σήμερα, το αύριο μια πιο πολύ φοβάται το χθες. Την ευθύνη του χθες που τον αναγκάζουν να επωμιστεί και να πληρώσει. Ο μέσος Έλληνας δεν έκλεψε, δεν έστησε κομπίνες, δε πήρε μίζες. Ο μέσος Έλληνας είναι αυτός που ακόμη πληρώνει από το υστέρημα του για να είναι εντάξει προς όλα. Είναι αυτός που ακόμη στέκεται στην ουρά χωρίς να διαμαρτυρείται…Στην ουρά στην εφορία, στην ουρά στην τράπεζα, στην ουρά στο ΙΚΑ, στην ουρά του συσσιτίου. Προσπαθώντας να παραμείνει περήφανος και αξιοπρεπής.\nΕίμαι 30, έχω όνειρα και προσπαθώ. Μα λυγίζει η ψυχή μου και δεν αντέχω πια να αποχαιρετώ συνέχεια φίλους για το εξωτερικό, δεν αντέχω να στερούνται συνάνθρωποι μου τα βασικά, δεν αντέχω το καθημερινό δελτίο θανάτων της κρίσης, δεν αντέχω να βλέπω να εξοντώνουν την περηφάνια και το φιλότιμο του μέσου Έλληνα.\nΜην απομονώνεστε, ζητήστε βοήθεια, προσφέρετε βοήθεια. Αλληλεγγύη παντού. Πρέπει να καταλάβουμε πως δεν υπάρχουν σωτήρες. Έχουμε μονάχα ο ένας τον άλλον και μόνο μαζί θα καταφέρουμε να επιβιώσουμε. Μην αφήσετε τη φτώχεια να φτάσει στην ψυχή και το μυαλό σας.\nΌχι άλλο αίμα στον τροχό της ανάπτυξης.\nΌχι άλλοι νεκροί στο success story.\nΕνεργειακή φτώχεια Ναι σε όλα… Κρίση. Πάρα πολύ σημαντικό να αποτύχει… 2013… μια χρονιά απάθειας.\nNext story Φρούτα & Βιταμίνη C – Η καλύτερη προστασία για το χειμώνα.\nPrevious story Ο Εθελοντισμός και η Αλληλεγγύη κάνουν καλό στην υγεία μας.


Συχνές Ερωτήσεις για ΚΤΕΟ - Glassdrive Blog\nΑυγούστου 14, 2018 at 10:52 πμ\nΤι σημαίνει ΚΤΕΟ; Κέντρο Τεχνικού Ελέγχου Οχημάτων. Και αυτές που ακολουθούν είναι οι πιο συχνές ερωτήσειςπου το αφορούν!\nΚάθε πότε περνάει ΚΤΕΟ το αυτοκίνητό μου;\nΟ πρώτος απαραίτητος έλεγχος ορίζεται 4 χρόνια μετά την έκδοση της πρώτης άδειας κυκλοφορίας του οχήματος. Στη συνέχεια, η διαδικασία θα πρέπει να επαναλαμβάνεται κάθε δύο έτη.\nΕίναι απαραίτητο να κλείσω ραντεβού για τον έλεγχο;\nΗ απάντηση είναι όχι, δεν είναι απαραίτητο, όμως είναι αυτονόητο πως σε αυτή την περίπτωση ο χρόνος αναμονής είναι μεγαλύτερος οπότε ένα τηλεφώνημα για ορισμό ραντεβού εξοικονομεί πολύ χρόνο ενώ διαρκεί ελάχιστα.\nΞέχασα να το πάω για έλεγχο. Τι πρόστιμο θα πληρώσω;\nΗ απάντηση εξαρτάται από το διάστημα που έχει περάσει από τη λήξη της προθεσμίας ελέγχου. Αρχικά, έχεις μια «δεύτερη ευκαιρία» να περάσεις τον έλεγχο αν έχει περάσει λιγότερο από μια εβδομάδα από τη λήξη που αναφέραμε.\nΕάν η καθυστέρηση είναι ως και 1 μήνα, το πρόστιμο ανέρχεται τα 16 ευρώ.\nΑν πρόκειται για διάστημα μεγαλύτερο του 1 μήνα αλλά μικρότερο των 6 μηνών, το ποσό περίπου διπλασιάζεται και φτάνει τα 33 ευρώ ενώ αν περάσουν οι 6 μήνες, το πρόστιμο αυξάνεται εκ νέου και φτάνει τα 65.\nΤι πρέπει να προσκομίσω αν έχω αντηλιακές μεμβράνες, ηλιοροφή ή κοτσαδόρο;\nΣτην πρώτη περίπτωση, θα πρέπει να έχεις μαζί σου την απαραίτητη βεβαίωση.\nΗ ηλιοροφή θα πρέπει να αναγράφεται ούτως ή άλλως στην άδεια κυκλοφορίας. Αν δεν συμβαίνει αυτό, είναι υποχρεωτικό να εκτελέσεις τις απαραίτητες ενέργειες ώστε να αναγραφεί. Αρμόδιο για αυτό είναι το τμήμα Μεταφορών και Επικοινωνιών στο οποίο υπάγεται το όχημά σου.\nΌσον αφορά τον κοτσαδόρο, αρκεί μια πιστοποιημένη Aδεια Έλξης από κάποιο μηχανολόγο μηχανικό.\nΤο αυτοκίνητο μου έχει σύστημα LPG. Τι πρέπει να κάνω;\nΘα πρέπει να έχεις μαζί σου την πρωτότυπη υπεύθυνη δήλωση εγκατάστασης η οποία πρέπει να έχει γίνει σε πιστοποιημένο συνεργείο εγκατάστασης, καθώς επίσης και την απόδειξη ή το τιμολόγιο που εκδόθηκε για τη διαδικασία.\nΗ συγκεκριμένη δήλωση θα πρέπει να έχει εκδοθεί όχι περισσότερο από 1 μήνα πριν πραγματοποιηθεί ο έλεγχος ενώ κάθε φορά που το αυτοκίνητο περνάει ΚΤΕΟ, πρέπει να εκδίδεται καινούργια.\nΤι περιλαμβάνει ο έλεγχος ΚΤΕΟ;\nΚατά τη διάρκεια της διαδικασίας, πραγματοποιούνται οι εξής έλεγχοι:\nΈλεγχος σε τροχούς – αμορτισέρ – φρένα\nΠλήρης οπτικός έλεγχος\nΓια ασφάλεια και αξιοπιστία στα κρύσταλλα αυτοκινήτου: Glassdrive!\n#ΚΤΕΟ #συμβουλές #συχνές ερωτήσεις


ὥρα ἡμᾶς ἤδη ἐξ ὕπνου ἐγερθῆναι: Αὐτός εἶναι ὁ Νέος Τρόπος διδασκαλίας στό Μάθημα Θρησκευτικῶν στά παιδιά μας!!!\nΑὐτός εἶναι ὁ Νέος Τρόπος διδασκαλίας στό Μάθημα Θρησκευτικῶν στά παιδιά μας!!!\nΗ ΝΕΑ ΤΑΞΗ ΠΡΑΓΜΑΤΩΝ ΣΤΗΝ ΕΛΛΑΔΑ… Με «όχημα» ένα σχέδιο της Αννας Διαμαντοπούλου, «βενζίνη» τα ευρωπαϊκά κονδύλια, και «οδηγό» τον Νίκο Φίλη θα αλλάξει η διδασκαλία του μαθήματος των Θρησκευτικών στην Ελλάδα; Σύμφωνα με ασφαλείς πληροφορίες, ο νέος υπουργός Παιδείας προκρίνει τη μετατόπιση του χαρακτήρα του μαθήματος από ομολογιακό, όπως είναι σήμερα, σε περισσότερο θρησκειολογικό. Δηλαδή, την υιοθέτηση θεματικών κύκλων μέσω των οποίων οι μαθητές θα διδάσκονται στο μάθημα Χριστιανισμό και Ορθοδοξία, καθώς και άλλες θρησκείες. Ακριβώς αυτή η εκπαιδευτική πρόταση εφαρμόζεται από τα προγράμματα σπουδών του Νέου Σχολείου, που ξεκίνησε να υλοποιείται πιλοτικά το 2011, αλλά δεν προχώρησε, με γενική δικαιολογία την έλλειψη κονδυλίων και τις ενστάσεις επί μαθημάτων, όπως της Διαρκούς Ιεράς Συνόδου για τα Θρησκευτικά.\nΩστόσο, η τελευταία δανειακή σύμβαση που ψηφίστηκε από την ελληνική Βουλή στα μέσα Αυγούστου προβλέπει μεταξύ άλλων την αξιολόγηση της μεταρρύθμισης του Νέου Σχολείου, ώστε κάποια να συνεχιστούν και άλλα να σταματήσουν και σαφώς να μη χαθούν κονδύλια του ΕΣΠΑ. Ειδικότερα, το επεισόδιο στις σχέσεις της νέας ηγεσίας του υπουργείου Παιδείας και της Εκκλησίας, λόγω των δηλώσεων της αναπληρώτριας υπουργού Σίας Αναγνωστοπούλου για ευκολότερη διαδικασία στη χορήγηση απαλλαγής μαθητών από τα Θρησκευτικά, θεωρείται λήξαν. Ωστόσο, ενίσχυσε τη δυσπιστία των υπερσυντηρητικών φωνών εντός της Εκκλησίας της Ελλάδος προς τις θέσεις και τους υπουργούς της κυβέρνησης ΣΥΡΙΖΑ. Την ισχυροποίηση των φωνών αυτών δεν επιθυμεί ούτε ο αρχιεπίσκοπος Ιερώνυμος, «που επιθυμεί όλα τα ζητήματα στις σχέσεις Εκκλησίας – Πολιτείας να επιλύονται σε πνεύμα συνεννόησης, χωρίς μονομερείς ενέργειες από κάποια πλευρά και στο πλαίσιο των διακριτών ρόλων των δύο θεσμών», όπως ανέφερε εκκλησιαστική πηγή.\nΑλλωστε, υπάρχει επιτροπή διαλόγου Εκκλησίας – Πολιτείας η οποία εξετάζει όλα τα θέματα που ανακύπτουν. Στο ίδιο πλαίσιο κινείται και ο νέος υπουργός Νίκος Φίλης, καθώς, όπως ανέφεραν συνεργάτες του, ουδείς μπορεί να αμφισβητήσει ούτε τον κοινωνικό ρόλο της Εκκλησίας και δη κατά την τρέχουσα οικονομική κρίση ούτε και την ανάγκη συνεργασίας Πολιτείας – Εκκλησίας για ζητήματα που χρονίζουν (όπως η αξιοποίηση της εκκλησιαστικής περιουσίας). Από την άλλη, πληροφορίες αναφέρουν ότι ο κ. Φίλης θα επιδιώξει στον κατάλληλο πολιτικό χρόνο να προχωρήσουν μεταρρυθμίσεις στην πρωτοβάθμια και δευτεροβάθμια εκπαίδευση και βέβαια στο μάθημα των Θρησκευτικών. «Ο ΣΥΡΙΖΑ έχει θέσεις και θα προχωρήσει στην υλοποίησή τους μέσα από οργανωμένο διάλογο. Δεν είμαστε μια ανεύθυνη αριστερίστικη παρέα», τόνισε στην «Κ» στέλεχος του υπουργείου Παιδείας.\nΗ προσέγγιση του κ. Φίλη, ο οποίος μάλιστα θα αναλάβει και την αρμοδιότητα της πρωτοβάθμιας και δευτεροβάθμιας εκπαίδευσης, είναι ότι τα Θρησκευτικά δεν πρέπει να έχουν ομολογιακό χαρακτήρα. Θρησκευτική κατήχηση και δημόσιο σχολείο δεν μπορούν να συνδυαστούν στις σύγχρονες κοινωνίες, καθώς κάτι τέτοιο θεωρείται ότι θα πλήξει καίρια ένα διαπολιτισμικό και ανεκτικό προς την ετερότητα θρησκευτικό μάθημα, που θα πρέπει να ενδιαφέρει και να απευθύνεται σε όλους τους μαθητές. Ως βάση μελέτης των αλλαγών προτείνονται τα πρόγραμματα σπουδών στα Θρησκευτικά Δημοτικού, Γυμνασίου και Λυκείου, που εγκρίθηκαν το 2010-11, εφαρμόστηκαν πιλοτικά το 2012-13 και διευρύνθηκαν το 2013-14. Τα προγράμματα αναδιατάσσουν το πλαίσιο των Θρησκευτικών, ώστε να μη θεωρείται θρησκευτική κατήχηση ή ομολογιακό μάθημα, αλλά ένα μάθημα με μορφωτικό-γνωσιολογικό περιεχόμενο. Ως βάση του χρησιμοποιείται το θρησκευτικό φαινόμενο γενικά, οι μεγάλες θρησκείες του κόσμου, ο Χριστιανισμός και η Ορθοδοξία ειδικότερα, με έμφαση στην ιστορία και στον πολιτισμό. Το μάθημα αναπτύσσεται σε τρεις θεματικούς κύκλους: Χριστιανισμός και η Ορθοδοξία, άλλα χριστιανικά δόγματα, άλλες μεγάλες θρησκείες. Σύμφωνα με τους εκπαιδευτικούς, η βαρύτητα που δίνει το μάθημα είναι 70%-30% υπέρ της διδασκαλίας του Χριστιανισμού.\nΟι μαθητές οφείλουν να προσεγγίζουν τα παραπάνω από ιστορικής και πολιτισμικής σκοπιάς, όχι μόνο για να γνωρίζουν τη δική τους θρησκευτική παράδοση, αλλά και τις θρησκευτικές παραδόσεις των άλλων ανθρώπων με τους οποίους συνυπάρχουν στις σύγχρονες, πολυπολιτισμικές κοινωνίες. Η χορήγηση απαλλαγής Σημαντικό είναι με ποιους όρους θα χορηγείται απαλλαγή από τα Θρησκευτικά όπου ισχύει η εγκύκλιος που εξέδωσε πριν από τις εκλογές της 25ης Ιανουαρίου ο τότε υπουργός Παιδείας Ανδρέας Λοβέρδος. Με βάση την εγκύκλιο, απαλλαγή χορηγείται ύστερα από υπεύθυνη δήλωση του μαθητή ή και των δύο γονέων ότι ο μαθητής δεν είναι Χριστιανός Ορθόδοξος. Η έκδοση εγκυκλίου κρίθηκε απαραίτητη διότι «έχουν παρατηρηθεί φαινόμενα κατάχρησης του δικαιώματος απαλλαγής για λόγους που δεν συνδέονται με την ελευθερία θρησκευτικής συνείδησης».\nΕκπαιδευτικοί ανέφεραν στην «Κ» ότι οι ελεύθερες απαλλαγές δημιουργούν ποικίλα προβλήματα. Ενδεικτικό είναι ότι τώρα προβλέπεται απασχόληση των μαθητών σε άλλο μάθημα, σε άλλο τμήμα. Αυτό όμως δεν μπορεί να συμβεί, με αποτέλεσμα οι μαθητές να παραμένουν εκτός μαθήματος. Επίσης, πολλοί, ιδίως στο Λύκειο, ζητούν απαλλαγή για να αποφύγουν το (όποιο) διάβασμα και τις εξετάσεις στο μάθημα. «Η διαδικασία απαλλαγής πρέπει να ελέγχεται από τον διευθυντή του σχολείου, όπως προέβλεπε και συνιστούσε και η Αρχή Προστασίας Δεδομένων, ώστε πράγματι να αποκλειστεί η περίπτωση απαλλαγής για λόγους «ευκολίας», λέει έμπειρος θεολόγος.


Παίζουν με τη φωτιά οι Τούρκοι, με άδειο σπιρτόκουτο οι Έλληνες – VickyPedia\nΠαίζουν με τη φωτιά οι Τούρκοι, με άδειο σπιρτόκουτο οι Έλληνες\nΕκθέτουν ανεπανόρθωτα την ελληνική διπλωματία και την κυβέρνηση οι ανακοινώσεις των Τούρκων και τα διεθνή ρεπορτάζ.\nΟ Νίκος Δένδιας για λογαριασμό του υπουργείου Εξωτερικών και ο Νίκος Παναγιωτόπουλος ως υπουργός Εθνικής Άμυνας διαψεύδουν τη εμφάνιση τουρκικών δυνάμεων στη θέση «Μελισσοκομείο» στο νότιο τμήμα του Έβρου.\nΚάνουν λόγο για fake news που αναπαράγονται από τα κόμματα της αντιπολίτευσης και ειδικά από τον ΣΥΡΙΖΑ. Την ίδια ώρα, όμως, διαψεύδονται από την ανακοίνωση του τουρκικού υπουργείου Εξωτερικών που ναι, μεν, είναι προκλητική, αλλά ουσιαστικά επιβεβαιώνει και τους λόγους για τους οποίους αποδόθηκε διάβημα προς την Άγκυρα.\n«Στις 15 Απριλίου του 2020 η Ελλάδα ενημέρωσε το Υπουργείο μας για την κατασκευή ενός φράχτη στην “περιοχή των Φερών”, στα χερσαία ελληνοτουρκικά σύνορα.\nΚατόπιν συνεννόησης με τις αρμόδιες τουρκικές αρχές, το Υπουργείο μετέφερε αίτημα ζητώντας από την ελληνική πλευρά να κοινοποιήσει τις σχετικές συντεταγμένες της περιοχή όπου θα γίνει η κατασκευή και προτείνοντας να συγκληθεί μία κοινή διασυνοριακή επιτροπή προκείμενου να διασφαλιστεί ότι η εδαφική περιοχή δεν θα παραβιαστεί.\nΜετεφέρθη επίσης στην ελληνική πλευρά ότι η κατασκευή του φράχτη δεν θα πρέπει να ξεκινήσει χωρίς τεχνικό συντονισμό μεταξύ των δύο χωρών καθώς η κοίτη του ποταμού Έβρου που αποτελεί τα φυσικά σύνορά μας προς την Ελλάδα από το 1926 έχει αλλάξει σημαντικά από φυσικούς και τεχνητούς λόγους και έτσι δεν υπάρχουν αμοιβαία συμφωνημένες γεωγραφικές συντεταγμένες στη συγκεκριμένη περιοχή συμβατές με τη συμφωνία του 1926.\nΠαρά τις προειδοποιήσεις μας και τις προτάσεις για συνεργασία, η Ελλάδα ξεκίνησε εδαφικές εργασίες στις 13 Μαΐου και παραβίασε την εδαφική μας περιοχή. Η παραβίαση αυτή απαντήθηκε από τις αρμόδιες αρχές με τα απαραίτητα μέτρα.\nΤο ζήτημα μπορεί να επιλυθεί εάν οι συναντήσεις που έχουμε προτείνει μεταξύ τεχνικών κλιμακίων των δύο χωρών λάβουν χώρα.\nΤετελεσμένα στα σύνορά μας δεν θα γίνουν ανεκτά υπό οιεσδήποτε συνθήκες», ανέφερε η τουρκική διπλωματία.\nΑκόμα χειρότερα μαντάτα έφτασαν από την Αγγλία. Σύμφωνα με το ρεπορτάζ της Αμέλια Γουάιν στην «Daily Mail», περίπου 35 Τούρκοι στρατιωτοχωροφύλακες και άνδρες των Ειδικών Δυνάμεων της αστυνομίας στρατοπέδευσαν στο κομμάτι γης που δημιουργήθηκε έπειτα από τις πλημμύρες και δεν λένε να αποχωρήσουν. Έχουν, μάλιστα, υψώσει σε δέντρο και μία τουρκική σημαία.\n«Τοπικά μέσα αναφέρουν ότι η εισβολή ήλθε ως αντίδραση σε έρευνα που διενήργησε ο ελληνικός στρατός στην περιοχή έκτασης 1,6 εκταρίων, στο πλαίσιο σχεδίων επέκτασης του συνοριακού φράχτη που κρατά τους πρόσφυγες έξω από τα σύνορα.\n» Η Τουρκία αρνείται να αναγνωρίσει ότι μέρος της γης στην ανατολική πλευρά του ποταμού Έβρου εξακολουθεί να ανήκει στην Ελλάδα, ακόμη και αν ο ποταμός αλλάξει τη φυσική του πορεία», αναφέρει μεταξύ άλλων το ρεπορτάζ. Στην Αθήνα, ωστόσο, ασχολούνται με το εσωκομματικό κόστος και παίζουν την κολοκυθιά ή παιχνίδια με άδεια σπιρτόκουτα…\nΤουρισμός: Η «μαύρη λίστα» των 34 χωρών υψηλού κινδύνου μετάδοσης του ιού\nΜητσοτάκης: Υπεράσπιση της εργασίας, στήριξη των επιχειρήσεων και ελάφρυνση των νοικοκυριών


Αίγιο: Eλεύθερος ο οδηγός που παρέσυρε και σκότωσε γιαγιά και εγγόνι (video)\nΠένθος στο Αίγιο-Eλεύθερος ο οδηγός που παρέσυρε και σκότωσε γιαγιά και εγγόνι (video)\n26/08, 3:29 μμ\nUpd: 04/09, 10:05 πμ\nΤραγωδία που αδυνατεί κανείς να την πιστέψει πόσο μάλλον να την κατανοήσει στο τραγικό τροχαίο στις Καμάρες. Το περιστατικό έγινε την Κυριακή το απόγευμα στην παλιά Εθνική Οδό Πατρών-Κορίνθου στις Καμάρες Αιγίου όταν ΙΧ αυτοκίνητο εξετράπη της πορείας του, ανέβηκε στο πεζοδρόμιο και παρέσυρε μία 67χρονη γυναίκα και το μόλις ενός έτους εγγονάκι της.\nΟ οδηγός του αυτοκινήτου αμέσως μετά έφυγε αναπτύσσοντας ταχύτητα εγκαταλείποντας και αφήνοντας αβοήθητα τα δύο θύματα του. Γιαγιά και εγγονός μεταφέρθηκαν στο νοσοκομείο «Ο Άγιος Ανδρέας» της Πάτρας και εκεί διαπιστώθηκε ο θάνατός τους. Η αστυνομία λίγη ώρα αργότερα εντόπισε το αυτοκίνητο στην παραλία του Λόγγου και συνέλαβε τον οδηγό τη στιγμή που προσπαθούσε να μπει στη θάλασσα. Πρόκειται για 28χρονο έφεδρο αξιωματικό που υπηρετεί στις Ένοπλες Δυνάμεις και λίγο πριν τα μεσάνυχτα χθες, με εντολή από το Ναυτοδικείο Πειραιά αφέθηκε ελεύθερος.\nΤην προανάκριση διενεργεί το Τμήμα Τροχαίας Πατρών. Αναμένεται η ιατροδικαστική εξέταση των θυμάτων και οι τοξικολογικές του οδηγού.\nΗ 67χρονη γυναίκα και η οικογένειά της έκαναν διακοπές στην περιοχή, το μωρό είχε βαφτιστεί πριν από μία εβδομάδα.\nΓιατί αφέθηκε ελεύθερος ο οδηγός\nΔεν είναι η πρώτη φορά που προκαλούνται αντιδράσεις από την ποινική αντιμετώπιση που έχουν οι υπαίτιοι τροχαίων δυστυχημάτων. Τα τροχαία, όμως είναι πλημμελήματα, όπως τονίζει χαρακτηριστικά ο Πανελλαδικός Σύλλογος SOS Τροχαία Εγκλήματα, ζητώντας την αυστηροποίηση της σχετικής νομοθεσίας. Και αυτό γιατί το αδίκημα που προβλέπεται είναι ανθρωποκτονία από αμέλεια, δηλ. πλημμέλημα που επισύρει ποινή έως πέντε χρόνια και δεν χωρεί προφυλάκιση.\nΕίναι χαρακτηριστικό ότι μόλις πρόσφατα, με το νέο ποινικό κώδικα προβλέπεται για πρώτη φορά το αδίκημα της επικίνδυνης οδήγησης με το άρθρο 290 Α που επισύρει ποινή τουλάχιστον 10 ετών, στην περίπτωση ενός θανάτου, ακόμη και ισόβια σε πολλαπλούς θανάτους, εφόσον ο οδηγός έχει καταναλώσει ναρκωτικές ουσίες ή αλκοόλ και διαπιστωθεί ότι ο οδηγός είχε δόλο.\nΈτσι, στη συγκεκριμένη περίπτωση, ήταν αναμενόμενο να αφεθεί ελεύθερος ο οδηγός, ενώ δεν αποκλείεται να ασκηθεί συμπληρωματική ποινική δίωξη σε βάρος του, εάν προκύψουν στοιχεία για αυτό, και για το αδίκημα της επικίνδυνης οδήγησης. Ακόμη και για αυτά της έκθεσης, αφού εγκατέλειψε τα θύματα αλλά και της απείθειας καθώς δεν σταμάτησε καν και προσπάθησε να διαφύγει. Και πάλι όμως θεωρούνται για το νόμο πλημμελήματα και δεν προβλέπεται προφυλάκιση. Ωστόσο με το νέο ποινικό κώδικα, σε περίπτωση καταδίκης, πάνω από τρία χρόνια η ποινή θα πρέπει να εκτιθεί.\nΡεπορτάζ ΕΡΤ Πάτρας: Νίκη Παπαδούλα, ΕΡΤ1: Ντ. Τσουκαλά, Βίντεο: Ελ. Κολύβα\nεγκαταλειψη θύματος τροχαιου\nΚατέληξε και ο 24χρονος οδηγός- Δύο οι νεκροί από το δυστύχημα στο Πολύκαστρο Κιλκίς\nΧαλκιδική: Μία ξέγνοιαστη μέρα κατέληξε σε τραγωδία εξαιτίας κακού χειρισμού ταχύπλοου σκάφους


ANGEL'S BLOG: ΤΟ ΧΑΜΕΝΟ ΒΙΒΛΙΟ ΤΟΥ ΕΝΚΙ - τελευταίο μέρος\nΕνόσω περίμεναν την άφιξη του Άνου στη Γη, οι Ανουννάκι κατασκεύασαν εκ νέου τις κατοικίες τους στην Εντίν. Οι απόγονοι του Σεμ που κατοικούσαν στις βουνοπλαγιές μετανάστευσαν στα παλιά εδάφη των σκουρόχρωμων ανθρώπων. Εκεί που πρώτα βρισκόταν η Εριντού, ο Ένκι ύψωσε μια πλατφόρμα και έκτισε την κατοικία του, εκεί, στο μέσον της πόλης και τη στόλισε με χρυσό, ασήμι και άλλα πολύτιμα μέταλλα. Κάτω από την πλατφόρμα κυλούσαν νερά που έβριθαν από ψάρια και σε ένα μέρος της κατοικίας που κανείς απρόσκλητος δεν μπορούσε να εισέλθει, ο Ένκι φύλαξε τους μυστικούς τύπους ΜΕ.\nΟ Ενλίλ έφτιαξε κάτι παρόμοιο στο Νιμπρουκί, πάνω από τις λάσπες, και έχτισε γύρω από την κατοικία του ψηλό τοίχο. Η κατοικία του είχε 7 επίπεδα. Στο τελευταίο και ψηλότερο φύλαξε τους Πίνακες του Πεπρωμένου και τους προστάτεψε με πανίσχυρα όπλα, όπως το Μάτι-Που-Σκανάρει-Τη-Γη και την Ακτίνα-Που-Διεισδύει-Παντού. Στον περίβολο της αυλής του φύλαξε το ελικόπτερό του.\nΓια τον Άνου που θα επισκεπτόταν τη Γη έκτισαν σε μια νέα περιοχή με πολλά δέντρα ένα υπέροχο κάτασπρο παλάτι σε επτά επίπεδα. Όταν ο Άνου έφτασε στη Γη, προσγειώθηκε με ασφάλεια στο χώρο των ουράνιων φορτηγών όπου τον υποδέχτηκε ο Ούτου. Εκεί ήρθαν και τα τρία του παιδιά, Ένκι, Ενλίλ και Νινχάρσαγκ για να τον καλωσορίσουν. Αγκαλιάστηκαν, φιλήθηκαν... είχαν χρόνια να ειδωθούν. Ο Άνου παρατήρησε πως παρόλο που είχε πολλούς Σαρ διαφορά από τα παιδιά του, αυτός και η γυναίκα του έδειχναν νεότεροι. Οι δυο του γιοι ήταν γέροι με γεννιάδα. Η Νινχάρσαγκ, κάποτε καλλονή, ήταν σκυφτή και ζαρωμένη.\nΟι Ανουννάκι μετέφεραν τους νεοφερμένους στο μέρος που θα έμεναν. Μετά ακολούθησε γιορτή με χορούς και τραγούδια. Γήινοι ολότελα γυμνοί τους σέρβιραν διάφορα ποτά. Άλλοι έψηναν τα ζώα που είχε φέρει ο Άνου από τον Νιμπίρου ως δώρα: έναν ταύρο και ένα αρνί.\nΣύμφωνα με τις οδηγίες του Ενλίλ, έδειξαν στον Άνου τους πλανήτες καθώς ανέτειλαν το βράδυ. Πρώτα η Κίσαρ, μετά η Λαχάμου, ο Μούμμου, ο Άνσαρ, ο Λάχμου, η Σελήνη, μετά ο πλανήτης που έφερε το όνομα του Άνου και τέλος ο Νιμπίρου με την κόκκινη άλω γύρω του. Τη νύχτα άναψαν φωτιές κι έφαγαν τον ψημένο ταύρο και το αρνί, πολλά ψάρια και κυνήγι συνοδεύοντάς τα με κρασί και μπύρα. Όταν πέρασαν έξι μέρες στη Γη, ο Άνου κάλεσε τα παιδιά του και πληροφορήθηκε σχετικά με τον πόλεμο που είχε ξεσπάσει και την ειρήνη που ακολούθησε. Του είπανε για τις χώρες όπου είχε βρεθεί καινούργιος χρυσός. Ο Ένκι του μίλησε για το όνειρο που είχε με τον Γκαλζού και ο Άνου απόρησε γιατί δεν είχε στείλει ποτέ στη Γη απεσταλμένο με αυτό το όνομα. Ο Ένκι και ο Ενλίλ τά 'χασαν.\n«Με την αφήγηση του Ένκι σχετικά με τον Γκαλζού σώθηκε ο Ζιουζούντρα και εμείς μείναμε στη Γη», είπε ο Ένκι, «επειδή μας είπε πως την ημέρα που θα επιστρέψουμε στον Νιμπίρου θα πεθάνουμε. Ποιανού απεσταλμένος ήταν, αν όχι δικός σου;» αναρωτήθηκαν ο Ένκι και ο Ενλίλ.\nΠοιος ήθελε να σώσει τους γήινους; Η Νινχάρσαγκ είπε ότι ο Δημιουργός των Πάντων ήθελε να σωθούνε οι γήινοι και οι ίδιοι να παραμείνουν στη Γη. Άραγε, μήπως και η δημιουργία των γήινων ήταν Πεπρωμένο να συμβεί;\n«Η Γη ανήκει στους γήινους, εμείς έχουμε ως αποστολή μας να τους διατηρήσουμε στη ζωή και να τους κάνουμε να αναπτυχθούν πολιτισμικά», είπε ο Ένκι.\nΜετά από αυτό το συμπέρασμα, οι Ανουννάκι αποφάσισαν να δημιουργήσουν περιοχές στις οποίες οι γήινοι θα μπορούσαν να αποκτήσουν γνώσεις. Ίδρυσαν πόλεις και όρισαν τους βασιλείς τους όπως στον Νιμπίρου βάζοντας έτσι τα θεμέλια της διαδοχικής βασιλείας με θρόνο και σκήπτρο. Ο βασιλιάς θα μετέφερε στους γήινους τις επιθυμίες των Ανουννάκι. Μετά όρισαν ιερατεία όπου ιερείς θα υπηρετούσαν και θα λάτρευαν τους Ανουννάκι ως θεούς. Άρχισαν να διδάσκουν στους αρχιερείς τη μυστική γνώση τους και αποφάσισαν να δημιουργήσουν 4 περιοχές. Τρεις για τους ανθρώπους και μία για τους Ανουννάκι, απαγορευμένη για τους θνητούς.\nΩς Πρώτη Περιοχή ορίστηκε η Χώρα των Δυο Στενών και ανήκε στον Ένκι και τους γιους του.\nΩς Δεύτερη Περιοχή ορίστηκαν τα εδάφη της παλαιάς Εντίν και ανήκε στον Ενλίλ και τους γιους του.\nΩς Τρίτη Περιοχή ορίστηκε μια περιοχή αρκετά πιο μακριά για να μην μπερδεύεται με τις άλλες, την οποία έδωσαν στην Ινάννα.\nΗ Τέταρτη Περιοχή ήταν η χερσόνησος όπου βρίσκονταν ο στόλος των φορτηγών ουράνιων σκαφών.\nΜετά το μοίρασμα των περιοχών, ο Άνου ρώτησε για την τύχη του Μαρντούκ, του εγγονού του. «Θέλω να τον δω», τους είπε. «Εγώ προκάλεσα τη ζήλεια του Μαρντούκ όταν κάλεσα στον Νιμπίρου μόνο τον Ντουμούζι και τον Νινγκιτζιντά», και θέλησε να επανεξετάσει την τιμωρία του Μαρντούκ. Ο Ενλίλ παραπονέθηκε ότι ο Ένκι είχε κρατήσει όλους τους τύπους ΜΕ για τον εαυτό του. Ο Άνου είπε στον Ένκι να μοιραστεί τη γνώση με τους άλλους Ανουννάκι. Ο Ένκι ενοχλήθηκε αλλά υποσχέθηκε ότι θα το κάνει.\nΤην επομένη, ο Άνου με την Άντου ταξίδεψαν με ελικόπτερο και εξέτασαν τις Περιοχές από ψηλά. Όταν πέρασαν 17 μέρες γύρισαν στο παλάτι τους να ξεκουραστούν. Το επόμενο πρωί μαζεύτηκαν οι πιο νέοι Ανουννάκι μπροστά από τον Άνου για να πάρουν την ευλογία του. Ο Άνου γοητεύτηκε από την Ινάννα που την αγκάλιασε και τη φίλησε. «Ας ακούσουν όλοι τα λόγια μου», είπε. «Αυτό το μέρος, όταν αναχωρήσω, θα δοθεί στην Ινάννα και το ιπτάμενο σκάφος μου με το οποίο εγώ και η γυναίκα μου επιβλέπαμε τη Γη, της το κάνω δώρο».\nΧαρούμενη η Ινάννα άρχισε να τραγουδάει και να χορεύει και να επαινεί με ύμνους τον Άνου.\nΣτη συνέχεια ο Άνου έφυγε μαζί με τον Ένκι και τον Ενλίλ για το μέρος του Νινούρτα. Ο Νινούρτα για να τον εντυπωσιάσει είχε χτίσει ένα παλάτι ως κατοικία του Άνου, το οποίο είχε επενδύσει εσωτερικά με καθαρό χρυσό. Ήταν στην όχθη της μεγάλης λίμνης του βουνού.\n«Υπάρχει άφθονος χρυσός εδώ για πολλούς Σαρ ακόμα», είπε ο Άνου με ικανοποίηση. Ο Νινούρτα τον ξενάγησε στο χώρο επεξεργασίας των μετάλλων και του έδειξε ένα νέο μέταλλο που έβγαζαν από τα πετρώματα και το είχε ονομάσει Ανάκ, Φτιαγμένο από τους Ανουννάκι. Συνδυάζοντας αυτό το μέταλλο με τον χαλκό έφτιαχνε ένα καινούργιο πολύ ισχυρό μέταλλο. Ο Άνου ξεναγήθηκε και στη μεγάλη λίμνη που την ονόμασε και αυτή Ανάκ.\nΟ Μαρντούκ έφτασε στο μέρος του Νινούρτα από τις βόρειες χώρες, όπου έβοσκαν μεγάλα ζώα με κέρατα. Όταν ο Ένκι τον ρώτησε να μάθει τι κάνει η γυναίκα του, Σαρπανίτ, αυτός με θλίψη είπε ότι είχε πεθάνει. «Τώρα έχω μόνο τον Νάμπου», πρόσθεσε. Ο Άνου τον έσφιξε στην αγκαλιά του και του έδωσε τη συγχώρεσή του. «Αρκετά τιμωρήθηκες», είπε. Μετά, από το χρυσό παλάτι μεταφέρθηκαν κάτω στην πεδιάδα όπου ο Νινούρτα τους έδειξε το νέο χώρο απογείωσης των φορτηγών σκαφών. Το μεγάλο φορτηγό σκάφος με το οποίο είχε έρθει ο Άνου από τον Νιμπίρου, βρισκόταν εκεί φορτωμένο χρυσό. Ο Άνου τους αποχαιρέτισε και τους έδωσε συμβουλές: «Οτιδήποτε το Πεπρωμένο έχει σχεδιάσει για τους γήινους και για τη Γη, αφήστε το να συμβεί. Ας βοηθήσετε το Πεπρωμένο αν πρόκειται οι γήινοι να κληρονομήσουν τη Γη. Δώστε τους γνώσεις και με μέτρο τα μυστικά του Ουρανού. Διδάξτε τους νόμους της δικαιοσύνης, μετά φύγετε».\nΚαι αναχώρησε για την πατρίδα του.\nΙπτάμενο μηχάνημα των Ανουννάκι\nΟ πρώτος που έσπασε τη σιωπή ήταν ο Μαρντούκ που ρώτησε με θυμό: «Απαιτώ να μου πείτε τι είναι αυτός ο καινούργιος χώρος απογείωσης των ουράνιων φορτηγών. Τι συνέβη μετά την εξορία μου, εν αγνοία μου;»\nΌταν ο Ένκι τον πληροφόρησε για την κατανομή των Τεσσάρων Περιοχών, ο θυμός του Μαρντούκ έγινε ανεξέλεγκτος. «Γιατί η Ινάννα να κατέχει δική της περιοχή που είναι η αιτία του θανάτου του Ντουμούζι;»\n«Οι αποφάσεις έχουν παρθεί, δεν γίνεται ν' αλλάξουν», απάντησε ο Ενλίλ.\nΑναχώρησαν για την Εντίν με διαφορετικά σκάφη. Ο Ενλίλ νιώθοντας ότι κάτι κακό θα συνέβαινε, είπε στον Ισκούρ να μείνει πίσω και να προσέχει τον συγκεντρωμένο χρυσό.\nΓια να θυμούνται την επίσκεψη του Άνου στη Γη, άρχισαν να μετράνε το χρόνο όχι με Σαρ αλλά με γήινα χρόνια (Γαλ. ο χρόνος λέγεται année). Η μέτρηση ξεκίνησε όταν ήταν η Εποχή του Ταύρου, η οποία αφιερώθηκε στον Ενλίλ.\nΟι Ανουννάκι έδειξαν στους γήινους πώς να φτιάχνουν τούβλα και να χτίζουν σπίτια. Εκεί όμως που πρώτα υπήρχαν ξεχωριστές πόλεις για τους Ανουννάκι και ξεχωριστές για τους γήινους, τώρα χτίζονταν πόλεις όπου έμεναν και οι δυο. Οι Ανουννάκι έχτιζαν μεγαλοπρεπείς κατοικίες που οι γήινοι αποκαλούσαν ναούς. Εκεί οι άρχοντες Ανουννάκι λατρεύονταν και δέχονταν τις υπηρεσίες των γήινων.\nΣτη συνέχεια δημιούργησαν βαθμίδες ιεροσύνης. Ο Άνου ο ουράνιος κατείχε την 60η βαθμίδα, ο Ενλίλ την 50η. Στον Νινούρτα ο Ενλίλ απένειμε την ίδια βαθμίδα με αυτόν. Στον Ένκι δόθηκε η 40η. Στον Νάνναρ, γιο του Ενλίλ, η 30η. Στο γιο του Νάνναρ η 20η. Η 10η δόθηκε στα υπόλοιπα παιδιά των Ανουννάκι. Την 5η βαθμίδα απέδωσαν στις γυναίκες Ανουννάκι.\nΓια τον Νινούρτα έκτισαν την Λαγκάς όπου εκεί φύλαγε το πολεμικό του μαύρο σκάφος. Ο ναός του ονομάστηκε Ενιννού, ο Οίκος του Πενήντα. Τον ναό προστάτευαν δυο υπέρτατα όπλα, δώρα του Άνου. Ο Ούτου έκτισε μια νέα Σιππάρ στα ερείπια της παλιάς. Ο ναός του ονομάστηκε Εμπαμπάρ, ο Λαμπερός Οίκος, και ήταν η κατοικία του που από εκεί απένειμε δικαιοσύνη. Για την Νινχάρσαγκ έφτιαξαν μια νέα πόλη, την Αντάμπ κοντά στην κατεστραμμένη Σουρουμπάκ. Ο ναός της ονομάστηκε Οίκος Θεραπείας και Περίθαλψης. Εκεί φύλαγε τα ΜΕ για το πώς είχαν δημιουργηθεί οι γήινοι.\nΓια τον Νάνναρ φτιάχτηκε η πόλη Ουρίμ, πόλη με ευθείες λεωφόρους, κανάλια και αποβάθρες. Ο ναός του ονομάστηκε Οίκος των Σπόρων του Θρόνου και αντανακλούσε το φως της Σελήνης στις εκτάσεις γης. Ο Ισκούρ επέστρεψε στα υψώματα του βορρά, ο ναός του ονομάστηκε Οίκος των Επτά Καταιγίδων. Η Ινάννα έμεινε στο Ουνούγκ-κι, στην κατοικία που της χάρισε ο Άνου. Ο Μαρντούκ με το γιο του Νάμπου έμειναν στην Εριντού, στην Εντίν δεν είχαν δικές τους κατοικίες.\nΟι γήινοι έμαθαν να κατασκευάζουν χειροτεχνήματα και διάφορες άλλες κατασκευές από τους Ανουννάκι. Πλοιάρια διέσχιζαν τα κανάλια με τα οποία άρδευαν τους αγρούς. Τα κοπάδια είχαν πολλαπλασιαστεί, αφθονία γέμιζε τη γη. Οι Ανουννάκι κάποια στιγμή έχτισαν μια πόλη ειδικά για τους σκουρόχρωμους γήινους, την Κίσι, και από εκεί ξεκίνησε η πρώτη βασιλεία των ανθρώπων. Μέσα στην πόλη τοποθέτησαν το Ουράνιο Λαμπερό Αντικείμενο και εκεί ο Νινούρτα έχρισε τον πρώτο βασιλιά που ονομάστηκε Ισχυρός Άνδρας. Για να γίνει η Κίσι το κέντρο του πολιτισμένου κόσμου, ο Νινούρτα ταξίδεψε στην Εριντού και ζήτησε από τον Ένκι τους τύπους ΜΕ τους σχετικούς με τη βασιλεία. Του δόθηκαν ως δώρο πενήντα. Στην Κίσι έμαθε τους ανθρώπους να μετράνε και να κάνουν υπολογισμούς. Τους έδειξε πώς να φτιάχνουν μπύρα, οχήματα με τροχούς, να δουλεύουν στα καμίνια και να κατασκευάζουν από μέταλλο διάφορα αντικείμενα. Εκεί οι άνθρωποι με ύμνους επαινούσαν τον Νινούρτα. Τραγουδούσαν τα ηρωικά του κατορθώματα και του αφιέρωσαν τον Αστερισμό του Τοξότη.\nΕν τω μεταξύ η Ινάννα περίμενε να της δοθεί η εξουσία στην πόλη της. Βλέποντας ότι ο Νινούρτα είχε αποκτήσει ΜΕ από τον Ένκι, έβαλε στο νου της να πάρει και αυτή μερικά. Έστειλε την υπηρέτριά της στην Εριντού να αναγγείλει την επίσκεψή της στον Ένκι. Αυτός μόλις το άκουσε έδωσε οδηγίες στον σωματοφύλακά του, τον Ίσιμουντ, να της ετοιμάσει τα εσωτερικά δωμάτια αλλά και κέικ από κριθάρι με βούτυρο, γλυκό κρασί και μπύρα για να φάει και να δροσιστεί. Όταν η Ινάννα έφτασε και ο Ένκι την είδε με το λεπτό φόρεμά της που αποκάλυπτε το όμορφο γυμνό της σώμα, γοητεύτηκε. Ήπιαν γλυκό κρασί και έκαναν διαγωνισμό μπύρας. «Δείξε μου τα ΜΕ», του είπε κάποια στιγμή η Ινάννα. «Άφησέ με να τα κρατήσω στα χέρια μου».\nΣτη διάρκεια του διαγωνισμού μπύρας ο Ένκι της έδωσε επτά φορές να κρατήσει τις μυστικές φόρμουλες ΜΕ. Ήταν 94 ΜΕ που χρειάζονταν για να διοικούνται τα πολιτισμένα βασίλεια. Όταν ο Ένκι αποκαμωμένος αποκοιμήθηκε, η Ινάννα με τα ΜΕ στα χέρια έφυγε κατευθυνόμενη στο σκάφος της και διέταξε τον πιλότο της να απογειωθεί αμέσως. Τον Ένκι όμως τον ξύπνησε ο Ίσιμουντ που κατάλαβε πως κάτι κακό είχε συμβεί. Ο Ένκι τον διέταξε να κυνηγήσει την Ινάννα. Ο Ίσιμουντ έφτασε το σκάφος της όταν η Ινάννα πλησίαζε στο Ουνούγκ-κι και την ανάγκασε να γυρίσει πίσω και να αντιμετωπίσει την οργή του Ένκι. Όταν όμως εκείνη γύρισε στην Εριντού, τα ΜΕ δεν ήταν μαζί της. Τα είχε παραδώσει στην υπηρέτριά της να τα πάει στην κατοικία της στο Ουνούγκ-κι.\n«Στο όνομα του πατέρα μου Άνου σε διατάζω να μου επιστρέψεις τα ΜΕ», της είπε ο Ένκι οργισμένος και την κράτησε αιχμάλωτη. Όταν ο Ενλίλ πληροφορήθηκε όσα είχαν συμβεί, πήγε στην Εριντού.\n«Ο ίδιος ο Ένκι τα έβαλε στα χέρια μου», φώναξε η Ινάννα και ο Ένκι αναγκάστηκε να το παραδεχτεί.\n«Όταν περάσει ο καιρός και ολοκληρωθεί η περίοδος που κατέχει τη βασιλεία η πόλη Κίσι, θα δοθεί στο Ουνούγκ-κι», της ανακοίνωσε ο Ενλίλ.\nΌταν ο Μαρντούκ έμαθε τι είχε συμβεί, θύμωσε.\n«Αρκετά με έχετε ταπεινώσει», φώναξε στον πατέρα του και απαίτησε από τον Ενλίλ να του δώσει μια πόλη να την έχει δική του. Ο Ενλίλ δεν έκανε δεκτό το αίτημά του και ο Μαρντούκ αποφάσισε να πάρει την τύχη στα χέρια του.\nΠύργος της Βαβέλ (Μπαμπίλι)\nΚάλεσε τον γιο του Νάμπου, τους Ιγκίγκι και τους απογόνους των Ιγκίγκι που ήταν γήινοι και αποφάσισαν να φτιάξουν μια πόλη δική τους και εκεί να φυλάνε τα ιπτάμενα σκάφη τους. Ο Μαρντούκ τους έδειξε πώς να φτιάχνουν τούβλα για τα σπίτια τους. Μετά ξεκίνησαν την κατασκευή ενός πύργου από τούβλα που να φτάνει μέχρι τον ουρανό. Ο Ενλίλ έτρεξε στον τόπο κατασκευής του πύργου για να ματαιώσει το σχέδιο, αλλά δεν το κατόρθωσε. Τότε κάλεσε τους γιους του να συσκεφθούν τι να πράξουν.\n«Ο Μαρντούκ χτίζει μιαν ανεπίτρεπτη πύλη προς τον ουρανό και την έχει εμπιστευτεί στους γήινους. Αν αυτό το επιτρέψουμε τότε δεν θα υπάρχει κάτι που δεν θα μπορούν να κάνουν οι γήινοι. Πρέπει να σταματήσουμε αυτό το σχέδιο».\nΜε τα αεροσκάφη τους πέταξαν πάνω από τον πύργο και τον βομβάρδισαν. Όλο το κατασκεύασμα καταστράφηκε. Μετά ο Ενλίλ θέλησε να διαλύσει τους οπαδούς του Μαρντούκ και να καταστρέψει την ενότητά τους, γι αυτό έκανε την παρακάτω ανακοίνωση: «Μέχρι τώρα οι γήινοι έχουν μία γλώσσα. Από σήμερα η γλώσσα τους θα μπερδευτεί και δεν θα καταλαβαίνουν τι λέει ο ένας στον άλλον». Αυτό συνέβη το 310 από τότε που άρχισε η μέτρηση σε γήινα χρόνια. Σε κάθε περιοχή, σε κάθε τόπο οι άνθρωποι μίλαγαν διαφορετική γλώσσα. Τους δόθηκε διαφορετική μορφή γραφής την οποία οι υπόλοιποι δεν καταλάβαιναν.\nΕίκοσι τρεις βασιλείς βασίλεψαν στην Κίσι. Επί 408 χρόνια ήταν η πόλη που έφερε το Σκήπτρο. Μετά το Σκήπτρο δόθηκε στο Ουνούγκ-κι κατά εντολή του Ενλίλ. Ο λαός άρχισε να επαινεί την Ινάννα με ύμνους. Πρώτος βασιλιάς ανακυρήχτηκε ο αρχιερέας του ναού της, Εάννα, γιος του Ούτου. Όσο για τον Μαρντούκ, αυτός πήγε στη Χώρα των Δυο Στενών για να γίνει Κύριος της. Πηγαίνοντας εκεί βρήκε τον Νινγκιτζιντά και όλα όσα είχε φτιάξει πρωτύτερα ο Μαρντούκ, ο Νινγκιτζιντά τα είχε αλλάξει. Ο Μαρντούκ απαίτησε να μάθει το λόγο. Οι δυο αδελφοί άρχισαν να μαλώνουν.\n«Εγώ ήμουν Κύριος αυτής της χώρας. Αν δεν θέλεις να γίνεις αναπληρωτής μου, τότε να ψάξεις να βρεις άλλη χώρα». Επί 350 χρόνια βρίσκονταν σε άγρια αντιπαράθεση. Μετά επενέβη ο Ένκι που είπε στον Νινγκιτζιντά: «για χάρη της ειρήνης φύγε σε άλλα εδάφη». Ο Νινγκιτζιντά αναχώρησε για τα μέρη πέρα από τον ωκεανό μαζί με λίγους οπαδούς του. Ήταν 650 χρόνια από τη μέτρηση με γήινα χρόνια.\nΣτη νέα περιοχή ο Νινγκιτζιντά ονομάστηκε Φτερωτό Φίδι (Κουκουλκάν) από τους ντόπιους και τους έμαθε να μετράνε το χρόνο διαφορετικά.\nΤο Φτερωτό Φίδι ή Κουκουλκάν\nΕν τω μεταξύ η περιοχή του Μαρντούκ άρχισε να δημιουργείται. Ονομάστηκε Χεμ-τα, Σκοτεινή Χώρα και οι Ανουννάκι στην καινούργια γλώσσα ονομάστηκαν Νετέρου.\nΟ Μαρντούκ λατρευόταν ως Ρα, ο Φωτεινός. Ο Ένκι ως Πτα. Ο Νινγκιτζιντά ως Τεχούτι. Για να εξαφανίσει τη μορφή του Νινγκιτζιντά από τον πέτρινο λέοντα (Σφίγγα) ο Μαρντούκ την αντικατέστησε με τη μορφή του γιου του Άσαρ (Όσιρις) που είχε δολοφονηθεί. Να μετράνε ανά δεκάδες και όχι ανά εξηντάδες όρισε και επέβαλε την παρατήρηση του Ήλιου και όχι της Σελήνης.\nΈνωσε τις δυο πόλεις, εκείνη του Βορρά και εκείνη του Νότου κάτω από ένα Σκήπτρο και έχρισε βασιλιά έναν απόγονο των Ανουννάκι (Νετέρου) και των γήινων με το όνομα Μένα. Ίδρυσε μια μεγάλη πόλη που ξεπερνούσε σε φήμη την πόλη Κίσι της Πρώτης Περιοχής και της έδωσε το όνομα Μένα-Νεφέρ δηλαδή η ομορφιά του Μένα (Μέμφις). Προς τιμήν των γηραιότερων Ανουννάκι και του βασιλιά του Νιμπίρου Άνου, ίδρυσε την πόλη Άνου (Ηλιούπολις).\nΣε αυτήν, πάνω σε μια πλατφόρμα ύψωσε ναό-κατοικία για τον πατέρα του Ένκι-Πτα και σκάλισε το κεφάλι του σε ψηλό πύργο, μυτερό σαν πύραυλο. Στο ιερό του ναού εγκατέστησε το πάνω τμήμα της Ουράνιας Φορτηγίδας του που λεγόταν Μπεν-Μπεν (θυμηθείτε το Big Ben). Ήταν εκείνη με την οποία αμέτρητες φορές είχε ταξιδέψει στα διάφορα μέρη του κόσμου.\nΤην ημέρα του Νέου Έτους (Εαρινή Ισημερία) ο βασιλιάς ως Ανώτατος Ιερέας εκτελούσε τις τελετουργίες και ήταν η μοναδική ημέρα που εισερχόταν στην Εσώτατη Αίθουσα των Άστρων και τοποθετούσε τις προσφορές μπροστά από το Μπεν Μπεν. Ο Ένκι για να τον βοηθήσει στο έργο του, του παραχώρησε όσα ΜΕ είχε στην κατοχή του. Όλη τη γνώση του έδωσε εκτός από εκείνη της ανάστασης των νεκρών. Του αφιέρωσε τον Αστερισμό του Κριού και τακτοποίησε τη ροή του μεγάλου ποταμού. Με τον τρόπο αυτό τα εδάφη της περιοχής του έγιναν έφορα και τα κοπάδια των ζώων πολλαπλασιάστηκαν.\nΜετά την επιτυχία της Δεύτερης Περιοχής οι αρχηγοί προχώρησαν στην ίδρυση της Τρίτης Περιοχής που θα ήταν στην κυριότητα της Ινάννας. Της αφιέρωσαν τον Αστερισμό της Παρθένου, ενώ πρωτύτερα μοιραζόταν με τον αδελφό της Ούτου τον Αστερισμό των Διδύμων. Της αποδόθηκε η τιμή αυτή το έτος 860 από την μέτρηση με το γήινο σύστημα.\nΗ Τρίτη Περιοχή βρισκόταν στις ανατολικές περιοχές, πέρα από τις οροσειρές επτά βουνών. Κατά διαταγή του Ενλίλ, ο Ένκι σκέφτηκε για την περιοχή μια ξεχωριστή γλώσσα με ένα νέο είδος γραφής. Ο Ένκι δεν έδωσε κανένα ΜΕ στην Ινάννα. «Ας αρκεστεί σε αυτά που μου πήρε», έλεγε.\nΗ περιοχή της Ινάννα είχε το όνομα Αράττα και της έχρισε αρχηγό έναν κτηνοτρόφο που ήταν συγγενής του αγαπημένου της Ντουμούζι. Η Ινάννα συνέχισε να έχει στην κατοχή της το Ουνούγκ-κι και εκεί βασιλιάς ήταν ο Ενμερκάρ ο οποίος εξάπλωσε τα όρια της πόλης. Ήταν όμως και εκείνος που ζήλεψε τα πλούτη της Αράττα. Έστειλε απεσταλμένο και απαίτησε τους θησαυρούς της πόλης διαφορετικά θα τα έπαιρνε με πόλεμο. Ο βασιλιάς της Αράττα στην αρχή πρότεινε να παλέψουν οι δυο τους και ο νικητής να στεφόταν βασιλιάς και στις δυο περιοχές. Μετά ο Ενμερκάρ σκέφτηκε πως καλύτερα θα ήταν να ανταλλάξουν δώρα. Η Αράττα να στείλει θησαυρούς στο Ουνούγκ-κι και το Ουνούγκ-κι να στείλει τα ΜΕ στην Αράττα.\nΟ βασιλιάς Ενμερκάρ έστειλε τον γιο του Μπάντα να μεταφέρει το μήνυμα της ειρήνης στον βασιλιά της Αράττα. Αλλά ο Μπάντα στο δρόμο αρρώστησε και αφέθηκε να πεθάνει στην έρημο και έτσι το μήνυμα δεν έφτασε ποτέ. Το Ουνούγκ-κι δεν έλαβε ποτέ τα πλούτη της Αράττα, η Αράττα δεν έλαβε τα ΜΕ του Ουνούγκ-κι.\nΈτσι στην Τρίτη Περιοχή ο πολιτισμός δεν άνθισε.\nΔΕΚΑΤΗ ΤΡΙΤΗ ΠΙΝΑΚΙΔΑ\nΌ,τι εμπιστεύθηκαν στην Ινάννα παραμελήθηκε, σε άλλες περιοχές χάρισε την καρδιά της. Μετά από 1000 χρόνια η βασιλεία αφαιρέθηκε από το Ουνούγκ-κι. Η Ινάννα ταξίδευε ανάμεσα στο Ουνούγκ-κι και την Αράττα ακατάπαυστα. Ανικανοποίητη από την περιοχή της, θρηνούσε ακόμα τον αγαπημένο της Ντουμούζι. Τον έβλεπε στα όνειρά της να λέει ότι θα επιστρέψει και της έδινε υποσχέσεις για τη Χώρα των Δυο Στενών.\nΣτο Ουνούγκ-κι η Ινάννα ίδρυσε τον ναό των Νυχτερινών Απολαύσεων. Εκεί μέσα καλούσε νεαρούς ήρωες τη νύχτα του γάμου τους και τους υποσχόταν μακροζωία και ευτυχισμένο μέλλον. Το πρωί τους έβρισκαν νεκρούς στο κρεβάτι της.\nΕκείνη την περίοδο ο Μπάντα, γιος του βασιλιά Ενμερκάρ που είχε αφεθεί να πεθάνει, επέστρεψε στο Ουνούγκ-κι ζωντανός. Με τη χάρη του Ούτου που ήταν προγονός του, αναστήθηκε. «Θαύμα, θαύμα!» αναφώνησε η Ινάννα, «ο αγαπημένος μου Ντουμούζι επέστρεψε». Τον οδήγησε στην κατοικία της και τον σαγήνευσε. Όταν ο Μπάντα το πρωί ήταν ακόμα ζωντανός, η Ινάννα φώναξε με χαρά: «Μου χάρισαν τη δύναμη της αθανασίας!»\nΑποφάσισε λοιπόν ότι έπρεπε να την αποκαλούν θεά της Αθανασίας. Οι γονείς της Νάνναρ και Νινγκάλ δυσαρεστήθηκαν. Το ίδιο και ο Ενλίλ, ο Νινούρτα, ο Ούτου, ο Ένκι και οι άλλοι Ανουννάκι. Οι άνθρωποι όμως της περιοχής χάρηκαν για την καλή τους τύχη, «οι θεοί είναι ανάμεσά μας», έλεγαν. Στο θρόνο του Ουνούγκ-κι βασίλεψε ο Μπάντα διαδεχόμενος τον πατέρα του. Πήρε ως γυναίκα του τη θεά Νινσούρ από τη γενιά του Ενλίλ. Ο ήρωας Γκιλγκαμές, ο γιος τους, διαδέχτηκε τον πατέρα του στο θρόνο. Καθώς περνούσαν τα χρόνια, ο Γκιλγκαμές μεγάλωσε και ρώτησε τη μητέρα του για τη ζωή και το θάνατο. Αναρωτιόταν γιατί πέθαιναν οι πρόγονοί του, «οι θεοί πεθαίνουν; είμαι κατά 2/3 θεϊκός, θα πεθάνω κι εγώ;» ζητούσε να μάθει.\n«Όσο κατοικείς στη Γη θα έχεις την τύχη των γήινων. Αν όμως πας στον Νιμπίρου, θα αποκτήσεις πολύ μεγάλη διάρκεια ζωής», του έλεγε η μητέρα του και μια μέρα ο Γκιλγκαμές ζήτησε από τον Ούτου να τον πάει στον Νιμπίρου. Κάθε μέρα του επαναλάμβανε να τον οδηγήσει στον χώρο απογείωσης. Ο Ούτου στο τέλος δέχτηκε.\nΗ Νινχάρσαγκ έφτιαξε έναν σωσία του Γκιλγκαμές για να τον προστατεύει. Τον ονόμασε Ενκιντού και αυτό το πλάσμα δεν είχε αίμα στις φλέβες του. Ο Γκιλγκαμές με τον Ενκιντού κατευθύνθηκαν προς τον χώρο απογείωσης. Στην είσοδο του δάσους των κέδρων τους έκοψε το δρόμο ένα τέρας. Με πονηριά κατάφεραν και το σκότωσαν. Όταν ανακάλυψαν τη μυστική είσοδο για τα τούνελ των Ανουννάκι, ένα πλάσμα κατασκευασμένο από τον Ενλίλ, ο ουράνιος Ταύρος, τους απείλησε και τους κυνήγησε μέχρι την πόλη. Εκεί όμως, στους προμαχώνες της, ο Ενκιντού κατάφερε και τον εξουδετέρωσε. Όταν το έμαθε ο Ενλίλ άρχισε να κλαίει με αγωνία γιατί ήξερε μέσα του ότι ήταν κακός οιωνός. Διέταξε να εξοντώσουν τον Ενκιντού στα νερά που είχε τολμήσει να σφαγιάσει τον ουράνιο Ταύρο. Ο Γκιλγκαμές απέφυγε την εξόντωση. Θέλοντας να πάει στον Νιμπίρου συνέχισε την αναζήτηση του τόπου απογείωσης. Μετά από πολλές περιπέτειες έφτασε στο Τιλμούν, την Τέταρτη Περιοχή. Μπήκε μέσα στα υπόγεια τούνελ και σ’ έναν υπέροχο κήπο βρήκε τον Ζιουζούντρα με τη γυναίκα του. Ένα φυτό από τον κήπο τους, τους είχε κάνει αθάνατους. «Είναι δώρο του Ένκι», είπε στον Γκιλγκαμές. Όταν ο Ζιουζούντρα και η γυναίκα του έπεσαν για ύπνο, ο Γκιλγκαμές έδεσε τα πόδια τους σε πέτρες. Μετά ξερίζωσε το φυτό της Νιότης και έφυγε βιαστικά για την πόλη του. Όταν στο δρόμο αποκοιμήθηκε, ένα φίδι πλησίασε το φυτό και το άρπαξε. Όταν ξύπνησε ο Γκιλγκαμές δεν βρήκε το φυτό και έκλαψε για την απώλεια. Γύρισε στο Ουνούγκ-κι και πέθανε ως θνητός.\nΜετά από 1000 χρόνια η βασιλεία πήγε στην Πρώτη Περιοχή, στην πόλη του Νάνναρ και της Νινγκάλ. Ο Μαρντούκ, εν τω μεταξύ, παρακολουθούσε με προσοχή τα όσα συνέβαιναν. Είχε ενοχληθεί από τα σχέδια της Ινάννα για επέκταση των εδαφών της και αποφάσισε να αντιδράσει. Του άρεσε η ιδέα της αθανασίας και ανακήρυξε τον εαυτό του θεό. Διέδωσε ότι οι βασιλείς της περιοχής του, οι Νετέρου και οι απόγονοί τους πηγαίνουν στον Νιμπίρου μετά τον θάνατό τους. Δίδαξε τους βασιλείς να χτίζουν τύμβους που κοίταζαν ανατολικά. Στους ιερείς υπαγόρευσε ένα βιβλίο για το ταξίδι στη Μεταθανάτια Ζωή (Η Αιγυπτιακή Βίβλος των Νεκρών). Εκεί ανέφερε με λεπτομέρειες πώς να φτάνουν στο Ντούατ (το βασίλειο των νεκρών), στον χώρο απογείωσης των ουράνιων σκαφών στο Σινά και να μεταφέρονται στον Νιμπίρου για να πιουν από το νερό της Νιότης.\n«Ο χρυσός είναι το μεγαλείο της ζωής», έλεγε στους ιερείς του, «είναι η σάρκα των θεών», έλεγε στους βασιλείς και τους έμαθε να κάνουν ταξίδια στην Άμπζου για την απόκτηση μεγάλων ποσοτήτων χρυσού. Με όπλα οι βασιλείς εισέβαλλαν στις περιοχές των αδελφών του. Εκείνοι απευθύνθηκαν στον Ένκι. Ο Ρα όμως δεν άκουγε τα λόγια του πατέρα του. Σχέδιό του ήταν να γίνει Κύριος και των Τεσσάρων Περιοχών. «Η Γη είναι δική μου», επαναλάμβανε στον πατέρα του.\nΌταν η βασιλεία μεταφέρθηκε στην Ουρίμ από το Ουνούγκ-κι, ο Νάνναρ χαμογελούσε. Λατρευόταν ως θεός της Σελήνης και όρισε κάθε χρόνος να αποτελείται από 12 μήνες. Κάθε μήνας ανήκε σε έναν από τους μεγάλους Ανουννάκι. Ναοί και βωμοί χτίστηκαν και οι άνθρωποι προσεύχονταν και θυσίαζαν στους θεούς Ανουννάκι. Υπήρχε αφθονία στη γη.\nΗ Ινάννα πήγε στην περιοχή του θείου της, Ισκούρ, στο μέρος των Δύο Ποταμών. Της άρεσε ο ήχος της γλώσσας που μιλούσαν οι άνθρωποι εκεί και έμαθε να την μιλάει. Της απέδωσαν το όνομα του πλανήτη Λαχάμου (Αφροδίτη) που στη γλώσσα τους λεγόταν Ιστάρ. Η πόλη της λεγόταν Ουρούκ στη γλώσσα τους και η πόλη Ουρίμ λεγόταν Ουρ.\nΤον Ενλίλ τον αποκαλούσαν Πατέρα Ελίλ και το Νιμπρου-κί ήταν η Νιππούρ. Η πόλη Κι-ένγκι ονομάστηκε Σούμερ στη γλώσσα τους. Ο Μαρντούκ ανακήρυξε τον εαυτό του θεό της Αιωνιότητας, ο ύψιστος θεός όλων των Ανουννάκι. Από τις διακηρύξεις του αυτές οι άλλοι αρχηγοί θορυβήθηκαν. Τ' αδέλφια του μίλησαν στον πατέρα τους Ένκι που τον ρώτησε, «γιατί θέλεις να υπερισχύεις όλων;».\n«Οι Ουρανοί μιλάνε για τη μεγαλειότητά μου», πήρε την απάντηση από τον Μαρντούκ. Έρχεται η Εποχή του Κριού που είναι αλάνθαστος οιωνός.\nΚριοί που κατασκευάστηκαν την Εποχή του Κριού\nΟ Ένκι στην κατοικία του μελετούσε τον ζωδιακό κύκλο. Την πρώτη μέρα της άνοιξης, το πρωί της Εαρινής Ισημερίας, ο ήλιος ανέτειλε στον αστερισμό του Ταύρου. «Είναι μακριά η Εποχή του Κριού, ακόμα», του έλεγε. Ο Μαρντούκ στην Περιοχή του δεν έδινε σημασία στις μελέτες αυτές. Εκεί ανήγγειλε στους ιερείς ότι είχε έρθει η Εποχή του. Οι αρχηγοί απευθύνθηκαν στον Νινγκιτζιντά που γνώριζε. Αυτός με τη σειρά του μηχανεύτηκε πέτρινες κατασκευές (όπως το Stonehenge) και έδειξε στον λαό πώς να παρατηρεί μόνος του τον ουρανό και να αναγνωρίζει τις Εποχές. Ο ήλιος ανέτειλε ακόμα στον αστερισμό του Ταύρου. Ο Ένκι με θλίψη έβλεπε πως η Μοίρα διαστρέβλωνε τη σωστή τάξη των πραγμάτων.\n«Τώρα οι Ανουννάκι εξαρτώνται από την υποστήριξη των ανθρώπων», έλεγε. Αποφάσισαν να ενώσουν τα εδάφη της Πρώτης Περιοχής κάτω από ένα βασιλέα. Ανάθεσαν στην Ινάννα να βρει τον κατάλληλο. Εκείνη τους υπέδειξε έναν άνδρα δυνατό, τον οποίο είχε ερωτευθεί. Μητέρα του ήταν μια αρχιέρεια και πατέρας του ένας αξιωματικός τεσσάρων φρουρών. Ο Ενλίλ του πρόσφερε το Σκήπτρο και τον ονόμασε Σαρου-κίν (Σαργών Α'). Ο Σαρου-κίν λάμβανε βοήθεια από την Ινάννα και με τα όπλα της κατέκτησε όλες τις περιοχές από την Κατώτερη Θάλασσα (Περσικός Κόλπος) ως την Υψηλότερη Θάλασσα (Μεσόγειος).\nΟ Μαρντούκ παρακολουθούσε με άγρυπνο μάτι τα τεκταινόμενα. Ο Σαρου-κίν αφαίρεσε ιερό χώμα από το μέρος όπου ο Μαρντούκ με τους οπαδούς του είχε προσπαθήσει να χτίσει κάποτε τον ψηλό Πύργο και το μετέφερε στην πόλη του Αγκάντ. Οργισμένος ο Μαρντούκ όρμησε στην Πρώτη Περιοχή με τον γιο του Νάμπου και οπαδούς του και μαζί κατευθύνθηκαν στο μέρος του Πύργου. «Εγώ είμαι ο μόνος κάτοχος του ιερού χώματος», είπε, και έδωσε διαταγή στους οπαδούς του να εκτρέψουν τη ροή του ποταμού. Μετά ύψωσαν αναχώματα και τείχη και στο μέρος που ήταν παλιά ο πύργος έχτισαν έναν μεγαλοπρεπή ναό, το Εσαγκίλ, προς τιμήν του ύψιστου θεού Μαρντούκ. Ο Νάμπου τον ονόμασε Μπαμπίλι, Πύλη των Θεών, και έτσι στην καρδιά της Εντίν, στο μέσον της Πρώτης Περιοχής, ο Μαρντούκ εγκατέστησε τον εαυτό του.\nΗ οργή της Ινάννα ξέσπασε. Με τα όπλα της επιτέθηκε στους οπαδούς του Μαρντούκ. Το αίμα κυλούσε σαν ποτάμι όπως ποτέ άλλοτε. Ο Νέργκαλ πήγε στη Μπαμπίλι και έπεισε τον Μαρντούκ να φύγει για να σωθούν οι κάτοικοι. Ο Μαρντούκ άρχισε ξανά τα ταξίδια από χώρα σε χώρα με το ιπτάμενο σκάφος του. Στη Δεύτερη Περιοχή τώρα ο Ρα ονομάστηκε Αμούν. Για λίγο διάστημα η Ινάννα ηρέμησε. Απέκτησε με τον Σαρου-κίν δυο παιδιά. Μετά από τον Σαρου-κίν στο θρόνο της Αγκάντ ανέβηκε ο εγγονός του, Ναραμ-σίν. Ο Ενλίλ και ο Νινούρτα απουσίαζαν στις χώρες πέρα από τον ωκεανό. Ο Μαρντούκ έλειπε από την Δεύτερη Περιοχή. Η Ινάννα διέταξε τον εγγονό του Σαρου-κίν να καταλάβει όλες τις χώρες. Αυτός εισέβαλε σε πολλές χώρες, ακόμα και στον σφραγισμένο Εκούρ προσπάθησε να εισέλθει. Ο Ενλίλ έμαθε για την ιεροσυλία και για τις παραβιάσεις ιερών χώρων και εξεμάνη. Καταράστηκε τον Ναραμ-σίν να πεθάνει. Ένα φίδι μετά από λίγο τον τσίμπησε και πέθανε με φρικτούς πόνους ενώ η Αγάντ εξαφανίστηκε από το χάρτη.\nΑυτά συνέβησαν 1500 χρόνια μετά την έναρξη της μέτρησης με γήινα χρόνια.\nΜετά που ο Μαρντούκ ονομάστηκε Αμούν, η βασιλεία αποσυντέθηκε και βασίλευε αναταραχή στη Δεύτερη Περιοχή. Στην Πρώτη Περιοχή, μετά την εξαφάνιση της Αγκάντ συνέβη το ίδιο. Η βασιλεία πήγαινε από την μια πόλη στην άλλη. Μετά, κατά συμβουλή του Άνου, ο Ενλίλ παρέδωσε τη βασιλεία για τρίτη φορά στην πόλη Ουρίμ. Βασιλιάς της χρίστηκε από τον Νάνναρ, ο Ουρ-ναμμού. Επικράτησε ενότητα στη χώρα, αφθονία και ειρήνη.\nΤην περίοδο εκείνη ο Ενλίλ είδε ένα όνειρο. Ονειρεύτηκε τη μορφή ενός άνδρα που έμοιαζε με τον Γκαλζού, ο οποίος του έδωσε μια πινακίδα που είχε πάνω της 12 αστερισμούς. Με το χέρι του ο άνδρας έδειχνε τον Κριό. Μετά είπε στον Ενλίλ: «Θα ακολουθήσει περίοδος αιματοχυσιών και πολέμων. Σε τρεις ουράνιες μερίδες (70 χρόνια) η Εποχή του Κριού θα ακολουθήσει εκείνην του Ταύρου. Εκείνος που ανακήρυξε τον εαυτό του ύψιστο θεό, θα κυριεύσει τη Γη. Πρέπει να διαλέξετε ένα δίκαιο άνδρα που θα επιβιώσει από τις καταστροφές και μαζί του το ανθρώπινο γένος».\nΌταν ο Ενλίλ ξύπνησε αναρωτιόταν αν η φαντασία του είχε πλάσει όσα είχε δει. Άρχισε να αναζητεί το κατάλληλο άτομο. Απευθύνθηκε στους σοφούς αρχιερείς του ναού στη Νιππούρ. Εκεί ο μάντης του υπέδειξε τον Τιρχού που καταγόταν από 6 γενιές ιερέων και στην οικογένειά του υπήρχαν άνδρες που είχαν παντρευτεί με πριγκίπισσες της Ουρ. Ο Ενλίλ μίλησε στον Τιρχού για το προφητικό όνειρο και τον διέταξε να αρχίσει να καταγράφει τα χρόνια που περνούσαν.\nΚατασκευή από τούβλα\nΕν τω μεταξύ ο Νάμπου είχε καταστρώσει το σχέδιο να καταλάβει την Τέταρτη Περιοχή. Δημιούργησε στρατούς από βασιλείς που ήταν σύμμαχοί του. Ο Ενλίλ κατάλαβε ότι η προφητεία του Γκαλζού θα έβγαινε αληθινή. Πήγε στον γιο του, Νάνναρ, και τον συμβούλεψε να ιδρύσει μια πόλη μακριά από την Ουρ και να πάει εκεί να κατοικήσει. Στον ναό που θα έφτιαχνε στη νέα πόλη να τοποθετήσει αρχιερέα τον Τιρχού. Ο Νάνναρ ίδρυσε την πόλη Χαρράν. Όταν συμπληρώθηκαν 140 χρόνια από τη μέρα της προφητείας, ο Τιρχού μετακόμισε στη Χαρράν.\nΌταν ο Ουρ-ναμμού πέθανε, στο θρόνο ανέβηκε ο γιος του Σούλγκι. Ήταν άγριος, έτοιμος να κατακτήσει γειτονικές πόλεις. Με τη βοήθεια της ερωμένης του, Ινάννα, στράφηκε προς τα εδάφη της Τέταρτης Περιοχής και δεν σεβάστηκε ούτε την ιερότητα του χώρου του Κέντρου Ελέγχου της Αποστολής. Ο Ενλίλ εξοργίστηκε. Ο Ένκι τα έβαλε με τον Ενλίλ επειδή οι κατακτητές ήταν αρχηγοί των πόλεων των δικών του περιοχών. Ο Ενλίλ του απάντησε πως όλα τα κακά ξεκινούσαν από τον Μαρντούκ, αλλά δεν του είπε για το προφητικό όνειρο.\nΤην προσοχή του τράβηξε ο μεγαλύτερος γιος του Τιρχού, Ιμπρου-ούμ. Ήταν απόγονος πριγκιπικής γενιάς, δυνατός, που γνώριζε όλα τα ιερά μυστικά. Τον διέταξε να υπερασπιστεί τα ιερά εδάφη και να εξασφαλίσει την απογείωση και την προσγείωση των ουράνιων σκαφών. Μόλις αναχώρησε ο Ιμπρουούμ από τη Χαρράν, κατεύθασε ο Μαρντούκ. Είχε παρατηρήσει όλες τις βεβηλώσεις και τις θεώρησε ως την αρχή μιας Νέας Τάξης. Μετά από 24 χρόνια παραμονής του στη Χαρράν, ο Μαρντούκ απευθύνθηκε στους υπόλοιπους θεούς και τους είπε ότι εκείνος ήταν ο ύψιστος θεός, γνωστός ως Ρα στην περιοχή του, ότι έχει επισκεφθεί όλες τις περιοχές από την Ανατολή μέχρι τη Δύση εξαιτίας της εξορίας του και ότι στο ναό της Χαρράν είχε ζητήσει συμβουλή και του είχε δοθεί η προφητεία να χρίσει στην πόλη του, Μπαμπίλι, έναν βασιλιά ο οποίος θα κατοικεί στο ναό του, Εσαγκίλ, και εκεί θα λατρεύονται ως θεοί όλοι οι Ανουννάκι.\nΌταν έμαθε ο Ενλίλ αυτά τα λόγια του Μαρντούκ, κάλεσε σε συμβούλιο τους Ανουννάκι αρχηγούς. Πήγαν ο Ένκι με τους αδελφούς του Μαρντούκ. Όλοι ήταν αντίθετοι με τα σχέδια του Μαρντούκ και του γιου του, Νάμπου. Εκτός από τον Ένκι, ο οποίος συμβούλεψε τους άλλους να αποδεχτούν την ανωτερότητα του Μαρντούκ με το σκεπτικό ότι ερχόταν η Εποχή του Κριού που ήταν οιωνός της ισχύος του. Ο Ενλίλ με θυμό πρότεινε να εξαφανίσουν από τον χάρτη τον τόπο των Ουράνιων Φορτηγών. Όλοι συμφώνησαν εκτός από τον Ένκι. Ο Νέργκαλ πρότεινε να χρησιμοποιήσουν τα Όπλα του Τρόμου. Ο Ένκι δεν συμφώνησε. Η απόφαση για τα όπλα διαβιβάστηκε στον Άνου για να τους δώσει τη συμβουλή του. Ο Άνου συμφώνησε να χρησιμοποιηθούν. Ο Νινούρτα και ο Νέργκαλ επιλέχθηκαν να πραγματοποιήσουν το έργο. Ο Ένκι έφυγε από το συμβούλιο θυμωμένος και μέσα του γέλαγε, επειδή ήξερε ότι μόνον εκείνος γνώριζε πού ήταν κρυμμένα τα όπλα. Έτσι νόμιζε. Δεν γνώριζε ότι ο Άμπγκαλ είχε φανερώσει στον εξόριστο κάποτε Ενλίλ την κρυψώνα τους!\nΟ Ενλίλ όμως του φανέρωσε το μυστικό. Μόνη ελπίδα τότε του Ένκι ήταν να έχουν καταστραφεί τα όπλα από την αχρησία τόσων χιλιάδων ετών. Δεν ήξερε ότι η πολύχρονη αχρησία τους θα προκαλούσε πρωτόγνωρη συμφορά στη Γη, άγνωστη μέχρι τότε. Χωρίς την ανάγκη του Ένκι, ο Ενλίλ αποκάλυψε την κρυψώνα στους δυο ήρωες, Νινούρτα και Νέργκαλ. Πριν φύγουν, τους ενημέρωσε ότι θα έπρεπε πρώτα να εκκενωθούν οι πόλεις από τους κατοίκους για να μη χαθούν ανθρώπινες ζωές. Ο Νέργκαλ αναχώρησε πρώτος. Ο Νινούρτα καθυστέρησε να φύγει γιατί ο Ενλίλ τον κράτησε να του πει ένα μυστικό. Του αποκάλυψε την προφητεία του Γκαλζού και την επιλογή του Ιμπρουούμ. «Πρόσεξε να προλάβουν οι άνθρωποι να φύγουν από τις πόλεις... ο Ιμπρουούμ το γνωρίζει αυτό», του είπε.\nΌταν ο Νινούρτα έφτασε στην κρυψώνα των όπλων, ο Νέργκαλ τα είχε ήδη βγάλει έξω. Κατόπιν ενεργοποίησε τα ΜΕ από την αχρησία. «Θα σκοτώσω και τους δυο, πατέρα και γιο», έλεγε ο Νέργκαλ εννοώντας τον Μαρντούκ και τον Νάμπου. «Τα εδάφη τους θα εξαφανιστούν, οι πόλεις τους θα εξαλειφθούν». Ο Νινούρτα του θύμισε ότι ο Ενλίλ είχε διατάξει να στοχεύουν μόνο τους επιλεγμένους στόχους. Επτά μέρες περίμεναν μέχρι να λάβουν το σινιάλο του Ενλίλ.\nΌταν ο Μαρντούκ ανακοίνωσε την ανωτερότητά του στη Μπαμπίλι (Βαβυλώνα) είχαν περάσει 1736 χρόνια από το ξεκίνημα της μέτρησης με γήινα χρόνια.\nΟ Ενλίλ έδωσε το σινιάλο. Ο Νινούρτα ξεκίνησε για το όρος Μάσου και πίσω ακολουθούσε ο Νέργκαλ. Στόχευσε την πεδιάδα και το βουνό και εξαπέλυσε το πρώτο όπλο. Η κορυφή του όρους έλιωσε. Μετά εξαπέλυσε το δεύτερο όπλο στο χώρο των Ουράνιων Φορτηγών. Μια τεράστια κοιλότητα άνοιξε στην πεδιάδα. Η γη έτρεμε, οι ουρανοί σκοτείνιασαν. Από τα δέντρα έμειναν μόνο τα στελέχη. «Πάει, τέλειωσε», φώναξε ο Νινούρτα από το μαύρο πολεμικό του σκάφος. «Ο Μαρντούκ δεν θα μπορεί πια να ελέγχει τον χώρο».\nΟ Νέργκαλ θέλησε να μιμηθεί τα κατορθώματα του Νινούρτα. Πέταξε προς την εύφορη κοιλάδα των πέντε πόλεων της Εντίν, όπου βρισκόταν ο Νάμπου και προσηλύτιζε τα πλήθη. Ένα όπλο σε κάθε πόλη, σκέφτηκε. Οι πέντε πόλεις ισοπεδώθηκαν. Φωτιά και ερείπια παντού. Όλα τα ζωντανά πλάσματα εξαερώθηκαν. Τα φράγματα που ήταν κοντά στη θάλασσα έσπασαν, οι κοιλάδες πλημμύρισαν θαλασσινό νερό. Όταν τα νερά έφτασαν στις πόλεις, ο ατμός που προκλήθηκε από τις φωτιές που έκαιγαν ακόμα ανέβηκε ψηλά στον ουρανό. «Πάει, τέλειωσε», φώναξε ο Νέργκαλ.\nΕπιθεωρώντας τα αποτελέσματα των πράξεών τους οι δυο ήρωες απόρησαν. Μια λάμψη αναδυόταν από παντού που την ακολούθησε σκοτεινιά και μετά άρχισε να φυσά λυσσασμένα ένας δυνατός δηλητηριασμένος άνεμος. Στριφογυριστό ένα μαύρο σύννεφο μετέφερε την πυρηνική καταστροφή παντού. Τη νύχτα μια φοβιστική λάμψη εξαφάνιζε τη Σελήνη από τον ουρανό.\nΣουμεριακή πλάκα που δείχνει το ηλιακό σύστημα\nΤην επόμενη μέρα ένας δυνατός άνεμος άρχισε να φυσάει από τα δυτικά, από την Ανώτερη Θάλασσα, που έσπρωχνε ανατολικά το σύννεφο. Απ’ όπου περνούσε σκόρπιζε το θάνατο. Έφτασε στη Σούμερ χωρίς να μπορεί να τον σταματήσει τίποτε. Ο Νινούρτα και ο Νέργκαλ ειδοποίησαν τον Ένκι και τον Ενλίλ. Εκείνοι ειδοποίησαν τους θεούς της Σούμερ, «φύγετε, φύγετε» τους φώναξαν. «Πείτε στον κόσμο να κρυφτεί». Οι θεοί όντως μπήκαν στις ιπτάμενες μηχανές τους και απομακρύνθηκαν. Οι άνθρωποι όμως ήταν μάταιο να τρέξουν. Καμία πόρτα, κανένας τοίχος δεν αντιστεκόταν στο πέρασμα του μαύρου σύννεφου της συμφοράς. Οι άνθρωποι έπεφταν νεκροί στους δρόμους και στα σπίτια τους σαν μύγες. Τα στόματά τους γέμιζαν αφρούς και αίμα. Ό,τι πρώτα ζούσε, τώρα κειτόταν πεθαμένο. Τα νερά δηλητηριάστηκαν. Οι αγροί ξεράθηκαν. Από την Εριντού στο νότο μέχρι τη Σιππάρ στο βορρά, ο κακός άνεμος εξαπλώθηκε.\nH Μπαμπίλι, εκεί όπου ο Μαρντούκ είχε ανακηρύξει την κυριαρχία του, από τον Μαύρο Άνεμο γλίτωσε.\nΔΕΚΑΤΗ ΤΕΤΑΡΤΗ ΠΙΝΑΚΙΔΑ\nΗ Μπαμπίλι είχε διασωθεί από τον Κακό Άνεμο. Το πυρηνικό νέφος είχε καταβροχθίσει όλες τις περιοχές νότια της Μπαμπίλι και είχε φτάσει ακόμα και στην καρδιά της Δεύτερης Περιοχής. Όταν ο Ενλίλ και ο Ένκι συναντήθηκαν για να επιθεωρήσουν το μέγεθος της καταστροφής, ο Ένκι ανέφερε ότι ήταν θεϊκός οιωνός που έδειχνε την υπεροχή του Μαρντούκ. Ο Ενλίλ του αποκάλυψε το όνειρο που είχε δει. «Αφού το ήξερες τότε γιατί δεν εμπόδισες τη χρήση των Όπλων του Τρόμου;» τον ρώτησε ο Ένκι.\n«Επειδή έχω δει πολλά. Όποτε υπήρξε κάποιο εμπόδιο στην αποστολή μας στη Γη, εσύ έβρισκες πάντα τρόπο να το υπερπηδάς. Επίσης, ποιος μπορεί να προβλέψει το Πεπρωμένο; Ποιος μπορεί να ξεχωρίσει τις ψεύτικες προφητείες από τις αληθινές; Έτσι αποφάσισα να κρατήσω για τον εαυτό μου τα λόγια του Γκαλζού. Ήταν πράγματι απεσταλμένος του Δημιουργού; Ήταν δική μου παραίσθηση; Ό,τι είναι να συμβεί, ας συμβεί, είπα στον εαυτό μου».\nΟ Ένκι κούνησε το κεφάλι του. «Η Πρώτη Περιοχή έχει διαλυθεί, η Δεύτερη βρίσκεται σε σύγχυση, η Τρίτη είναι πληγωμένη. Αν αυτό ήταν το θέλημα του Δημιουργού, αυτά είναι όσα μας απέμειναν στη Γη».\n«Η φιλοδοξία του Μαρντούκ έσπειρε το σπόρο, να δούμε τώρα τι καρπούς θα συλλέξει», είπε ο Ενλίλ και συνέχισε, «ας είναι ο Μαρντούκ κυρίαρχος της περιοχής που θέλει. Εγώ και ο Νινούρτα δεν θα σταθούμε πια εμπόδιο στο δρόμο του. Θα φύγουμε για τις Χώρες πέρα από τον ωκεανό και θα ολοκληρώσουμε εκεί την αποστολή μας να συλλέγουμε χρυσό για τον Νιμπίρου. Ό,τι έγινε, έγινε. Το παρελθόν δεν μπορεί να ξεγίνει».\n«Δεν είναι κι αυτό ένα μάθημα;» έκανε την ερώτηση ο Ένκι και για τους δυο τους.\nΟ Ενλίλ παρέμενε σιωπηλός.\n«Άραγε οι γήινοι θα επαναλάβουν τα λάθη μας; Ας δώσουμε τα χέρια σαν συνεργάτες που πάλεψαν μαζί να αντιμετωπίσουν τις δυσκολίες ενός ξένου πλανήτη», είπε ξανά ο Ένκι τείνοντας το χέρι στον αδελφό του. Ο Ενλίλ έπιασε το χέρι του αδελφού του και τον αγκάλιασε.\n«Θα συναντηθούμε άραγε ξανά στη Γη, ή στον Νιμπίρου;» ρώτησε ο Ένκι.\n«Είχε δίκιο άραγε ο Γκαλζού όταν έλεγε πως αν γυρίσουμε στον Νιμπίρου θα πεθάνουμε;» ρώτησε ο Ενλίλ. Μετά στράφηκε και απομακρύνθηκε.\nΟ Ένκι έμεινε μόνος. Αναλογιζόταν πώς άρχισαν όλα και πώς κατέληξαν. Αν ο ουρανός και η Γη καθορίζονται από κύκλους, άραγε το Μέλλον θα επιβεβαιώσει το Παρελθόν; Μετά πήρε μιαν απόφαση. Να καταγράψει όλα τα γεγονότα σε αρχείο... όλα όσα είχαν συμβεί και να χρησιμεύσει ως οδηγός για τις γενιές που θα ακολουθούσαν.\nΑναρτήθηκε από Angel στις 6:56 π.μ.\nΕτικέτες Ανουννάκι, Ένκι, Μαρντούκ, Νιμπίρου\nΑγγελική σ ευχαριστώ για τον χρόνο που διέθεσες για την μετάφραση αυτού του τόσο αποκαλυπτικού βιβλίου. Για τους αναζητητές της αλήθειας αυτό σημαίνει πως βρήκαμε επιτέλους αρκετά κομμάτια με τα οποία μπορούμε πλέον να δούμε το παζλ να παίρνει μορφή. Ίσως να γνωρίζεις και κάποια άλλη Αγγελική από το βιβλίο της "Αντέχεις την Αλήθεια" στο οποίο βιβλίο υπάρχουν επίσης αρκετά κομμάτια για το παζλ της αλήθειας. Εμείς συνεχίζουμε αγωνιωδώς να ψάχνουμε τα κομμάτια που λείπουν .\n14 Μαρτίου 2019 - 1:00 μ.μ.